Debaran kejohanan dunia Mobile Legends, M2 kian terasa. Ramai yang menantikan bila grouping akan diadakan dan semestinya bagaimana nasib Todak ditempatkan dalam kumpulan mana nanti.
Janganlah risau kerana live draw akan diadakan pada jam 3 petang pada hari Sabtu, 12 Disember ini.

Seperti yang anda saksikan foto di bawah, proses cabutan kumpulan ini akan diadakan mengikut ranking dan negara.
Sebagai contoh, Pool 1 hanya merangkumi juara MPL negara masing-masing. Pool 2 pula untuk pemenang podium manakala Pool 3 untuk negara-negara tidak mempunyai MPL.

Foto di bawah pula menerangkan bahawa ketiga-tiga kelompok ini akan dibahagikan secara rawak yang mana satu kumpulan akan mempunyai satu pasukan dari setiap pool.
Bagaimanapun, pasukan dari negara sama tidak dibolehkan memasuki satu kumpulan sama.

Ini menjadikan sebanyak empat kumpulan akan terhasil yang mana 12 pasukan keseluruhannya akan bertanding.

Jangan lupa untuk saksikan live draw ini. Seharapnya Todak mampu buat yang terbaik tak kira dalam kumpulan mana mereka berada nanti.
Secara keseluruhannya, terdapat 12 pasukan yang akan hadir dari 9 negara berbeza termasuk Brazil, Jepun, dan Rusia. Berikut adalah senarai pasukan-pasukan yang dijemput untuk menyertai M2:

Malaysia – TODAK
Singapura – RSG dan EVOS SG
Indonesia – RRQ dan ALTER EGO ESPORTS
Filipina – BREN ESPORTS dan OMEGA ESPORTS
Myanmar – BURMESE GHOULS
Kemboja – IMPUNITY KH
Brazil – DREAMMAX
Jepun – 10S GAMING FROST
Rusia – UNIQUE DEVU

Ikuti kami di Facebook, Twitter dan Instagram. Saksikan kami di YouTube.


Wakil Malaysia ke kejohanan dunia Mobile Legends, M2, Todak sedang giat mempersiapkan diri meskipun perlu menghadapi kuarantin selama 14 hari.
Pengurusnya, Mohd Syazlan Mohd Rosdi atau Ashi berkata, mereka masih menjalankan sesi latihan seperti sediakala tapi ada sedikit cabaran.
“Kami masih menjalankan sesi latihan seperti biasa cuma untuk 14 hari pertama di Singapura, kami terpaksa berlatih menggunakan bantuan Discord.
“Semua pemain ditempatkan secara berasingan.
“Insya-Allah sasaran pertama kami adalah mendapatkan juara peringkat kumpulan menentang Omega Esport dan Impunity,” katanya.
Pengumuman ini bermakna setiap pasukan bertanding juga pasti menempuh cabaran ini. Singapura sebelum ini mewajibkan 14 hari tempoh kuarantin kepada warga asing dan mereka diasingkan dari ditempatkan dalam satu bilik hotel.
Sebelum ini, Ahmad dari Alter Ego dilaporkan positif COVID-19 dan digantikan dengan Yam.
M2 akan dianjurkan oleh Moonton pada 18 Januari dengan kerjasama Persatuan Cybersports dan Online Gaming Singapura (SCOGA) serta disokong oleh Lembaga Pelancongan Singapura (STB). Tidak seperti MPL atau MPLI, M2 akan diadakan secara offline di Shangri-La Singapura untuk hadiah terkumpul AS$300,000 (RM1.2 juta).
Sebanyak lapan pasukan dari negara MPL dan empat pasukan dari negara tiada MPL menyertai.
Mereka adalah:

Malaysia – Todak
Singapura – RSG dan EVOS SG
Indonesia – RRQ dan Alter Ego Esports
Filipina – Bren Esports dan Omega Esports
Myanmar – Burmese Ghouls
Kemboja – Impunity KH
Brazil – Dreammax
Jepun – 10S Gaming Frost
Rusia – Unique Devu

Ikuti kami di Facebook, Twitter dan Instagram. Saksikan kami di YouTube.


Terdapat 12 pasukan Mobile Legends akan bertanding di kejohanan dunia, M2 dan nampaknya lapan pasukan sudah mendedahkan lineup mereka untuk menghadapi kejohanan ini.

View this post on Instagram

A post shared by MPL Malaysia & Singapore (@mpl.mysg.official)

Nampaknya kali ini, pasukan negara, Todak ingin buat yang terbaik dengan mengekalkan pemain dari MPL MYSG Musim Keenam. Penambahan Stoo dan Xray kembali ke barisan utama menunjukkan komitmen mereka untuk menjadi top 3 sekali lagi.
Sementara itu, juara MPLI, Alter Ego Esports mengekalkan barisan pemain sedia ada dan mereka sudah yakin sepenuhnya dengan pemain-pemain ini. Buat masa ini, hanya pasukan dari negara tiada MPL yang belum merasmikan roster mereka lagi.
Pastinya kita akan tahu dalam masa terdekat kelak.
Kejohanan Dunia Mobile Legends, M2 akan diadakan pada 18 hingga 24 Januari 2021 ini.
Ia dianjurkan oleh Moonton dengan kerjasama Cybersports and Online Gaming Association Singapura (SCOGA) dan mendapat sokongan daripada Lembaga Pelancongan Singapura (STB).
Walaupun diadakan secara tertutup,  ia akan menjadi kejohanan offline pertama peringkat global dianjurkan di Asia Tenggara.
Sebanyak RM1.2 juta dipertandingkan di Shangri-La Singapura.
Ikuti kami di Facebook, Twitter dan Instagram. Saksikan kami di YouTube.


Penulis sebelum ini melaporkan skuad Todak berlatih guna Discord bagi menghadapi kejohanan dunia Mobile Legends, M2 di Singapura.
Pihak pengurusan pasukan Todak sendiri berusaha menjaga dan mengikut SOP yang telah ditetapkan dengan ketat. Pemain ditempatkan di dalam bilik hotel masing-masing bagi tujuan kuarantin selama 14 hari.
Hanya dua orang ditempatkan dalam satu bilik dan mereka juga tidak dibenarkan berjumpa dengan satu sama lain.
“Walaupun situasi pandemik masih belum reda, pasukan kami telah  pun bersedia untuk melakukan persiapan terakhir sebelum pertandingan ini bermula.
“Kami menjadikan prestasi persembahan kami ketika MPL musim ke 6 sebagai titik mula kami untuk mempamerkan prestasi yang lebih baik untuk M2 bagi mengharumkan nama Malaysia” kata pengurus pasukan Todak, Mohd Syazlan Mohd Rosdi atau Ashi.
Sebelum ini, Ahmad dari Alter Ego dilaporkan positif COVID-19 dan digantikan dengan Yam.
M2 akan dianjurkan oleh Moonton pada 18 Januari dengan kerjasama Persatuan Cybersports dan Online Gaming Singapura (SCOGA) serta disokong oleh Lembaga Pelancongan Singapura (STB). Tidak seperti MPL atau MPLI, M2 akan diadakan secara offline di Shangri-La Singapura untuk hadiah terkumpul AS$300,000 (RM1.2 juta).
Sebanyak lapan pasukan dari negara MPL dan empat pasukan dari negara tiada MPL menyertai.
Mereka adalah:

Malaysia – Todak
Singapura – RSG dan EVOS SG
Indonesia – RRQ dan Alter Ego Esports
Filipina – Bren Esports dan Omega Esports
Myanmar – Burmese Ghouls
Kemboja – Impunity KH
Brazil – Dreammax
Jepun – 10S Gaming Frost
Rusia – Unique Devu

Ikuti kami di Facebook, Twitter dan Instagram. Saksikan kami di YouTube.


 Satu-satunya wakil Malaysia di kejohanan dunia Mobile Legends, M2, Todak berjaya untuk mendapatkan kembali momentum mereka selepas menewaskan skuad Kemboja, Impunity KH dengan skor 2-0.
Pada perlawanan pertama, Todak memilih hero seperti Yu Zhong, Alice, Mathilda, Atlas dan Yi-Sun-Shin. Pemilihan Yu Zhong adalah paling berkesan kerana berjaya memenangi lane dan boleh memasuki pertempuran dengan mudah.
Moon juga memilih Mathilda dengan bermain dengan baik berbanding perlawanan ke atas skuad OMEGA Esports. Ciku dan 4Meyz juga kembali menyinar pada perlawanan ini  kerana sebelum ini mereka agak sukar untuk pemilihan draft.

MVP untuk Stoo bukanlah satu kejutan. Beliau banyak membantu skuad Malaysia ini memenangi perlawanan pertama tadi.

Pada perlawanan kedua, seperti tiada cahaya kemenangan untuk pasukan Impunity KH kerana Todak terus mengasak dengan pemilihan Brody dan Benedetta  yang agresif.
Todak akan menunggu jika ada tiebreaker pada penghujung hari ini bagi merebut slot ke upper bracket.
Todak bertarung dalam Kumpulan B.
M2 dianjurkan oleh Moonton bermula 18 Januari dengan kerjasama Persatuan Cybersports dan Online Gaming Singapura (SCOGA) serta disokong oleh Lembaga Pelancongan Singapura (STB). Tidak seperti MPL atau MPLI, M2 diadakan secara offline di Shangri-La Singapura untuk hadiah terkumpul AS$300,000 (RM1.2 juta).
Sebanyak lapan pasukan dari negara MPL dan empat pasukan dari negara tiada MPL menyertai.
Mereka adalah:

Malaysia – Todak
Singapura – RSG dan EVOS SG
Indonesia – RRQ dan Alter Ego Esports
Filipina – Bren Esports dan Omega Esports
Myanmar – Burmese Ghouls
Kemboja – Impunity KH
Brazil – Dreammax
Jepun – 10S Gaming Frost
Rusia – Unique Devu

Ikuti kami di Facebook, Twitter dan Instagram. Saksikan kami di YouTube.


Satu kejayaan buat pasukan Malaysia, Todak MLBB apabila berjaya menyingkirkan skuad tuan rumah, EVOS SG di peringkat lower bracket kejohanan dunia, M2 hari ini.
Mereka berjaya raih skor 2-0 dalam perlawanan tersebut.

Di game kedua, pemilihan Silvanna untuk Moon sekali lagi memberi impak namun kali ini Moon bermain dengan sangat agresif. Menangkap core EVOS SG seorang diri dan bantu melemahkan pertahanan mereka.

Ciku dengan Wan Wan berjaya maniac dan memberikan damage paling tinggi.
berita lanjut menyusul..


Pemain Alter Ego Esports, Yam membuktikan beliau layak menggantikan posisi Ahmad yang positif COVID-19 dalam menghadapi lower bracket ke atas 10S Gaming Frost dalam kejohanan dunia MLBB, M2 hari ini.
Yam menggantikan Ahmad yang tidak dapat bersama mereka di Singapura. Meskipun tewas di tangan Bren Esports, Alter Ego terus mencari kesilapan mereka dan akhirnya berjaya comeback di lower bracket.
Keupayaan Yam menggunakan YuZhong dengan berkesan dalam game pertama juga menunjukkan beliau sudah serasi bersama ahli lain.

Yam berjaya mendapat MVP denga K/D/A 10:1:6, satu persembahan yang sangat menarik.
Pada game kedua, Yam menggunakan Benedetta pula. Beliau berjaya menjaga dan memenangi lane lantas memberi peluang kepada Alter Ego bermain lebih agresif.
Alter Ego mara ke pusingan lower bracket seterusnya.


Kejohanan Dunia M3 akan berlangsung tidak lama lagi, ia akan bermula pada 6 Disember ini. Pasukan yang berjaya mewakili Malaysia adalah Todak dan Team SMG.
Kesemua pasukan kini sudah pun tiba di Singapura untuk melakukan persiapan yang perlu. Pengumuman itu dibuat di dalam sebuah hantaran di Instagram MPL MY.

View this post on Instagram

A post shared by MPL Malaysia (@mplmy.official)

Mereka akan melakukan kuarantin terlebih dahulu dan akan beraksi di Suntec Singapore International Convention & Exhibition Centre.
Pertandingan ini akan dipertontonkan kepada umum dan peminat dari Singapura akan dapat membeli tiket untuk menyaksikan ia secara langsung.
Siapakah yang akan lebih mendominasi kali ini? Nyatakan pendapat anda di ruangan komen.
Kejohanan dunia, M3 menyaksikan 16 pasukan akan bertanding untuk merebut gelaran juara dunia dan wang hadiah terkumpul sebanyak AS$800,000 (RM3.3 juta).


Kejohanan dunia Mobile Legends: Bang Bang, M3 menjadi perjalanan terakhir bagi semua pasukan permainan peranti mudah alih itu di dalam tahun ini.
16 pasukan akan bertanding untuk merebut wang hadiah terkumpul lumayan berjumlah AS$800,000 (RM3.3 juta) dan gelaran juara dunia bagi musim ketiga.
Sehingga kini, Moonton belum memberitahu di mana lokasi kejohanan dunia ini akan diadakan.

View this post on Instagram

A post shared by Game MLBB Mobile Legends ML (@emak_moba)

Terkini, Coco dari Bren Esports, juara dunia musim kedua M2 menulis kapsyen kontroversi  “Road to M3 Bali Indo” di dalam sebuah penstriman langsung. Beliau seolah-olah sudah mendapat maklumat bahawa kejohanan dunia, M3 akan diadakan di Bali, Indonesia.
Walaubagaimanapun, belum ada kenyataan rasmi dari Moonton mengenai lokasi dan format permainan dan perkara ini masih menjadi spekulasi di kalangan peminat MLBB di luar sana.
Jika benar ia akan diadakan di Bali, pasti ramai peminat Indonesia akan bersuka-ria untuk menyokong pasukan kegemaran mereka di tanah air sendiri.
Kami masih menunggu kenyataan rasmi dari Moonton sendiri, nantikan!
Sumber: @emak_moba


Kekuatan pasukan RRQ Hoshi semakin ketara selepas pertemuan dengan Team SMG. Paquito yang digunakan oleh Alberttt berjaya mendapatkan maniac sebanyak 2 kali di dalam perlawanan best of one itu.
Kemahiran mekanikal dan pemahaman beliau tentang Paquito tidak perlu disangkal lagi. Beliau bijak menggunakan skill dan combo Paquito untuk menumbangkan musuh.

View this post on Instagram

A post shared by ONE Esports Indonesia (@oneesportsid)

Bukan itu sahaja, Ling sering di ban oleh pasukan lawan apabila mereka bertemu RRQ Hoshi. Pihak lawan tidak mahu memandang rendah kekuatan Alberttt menggunakan Ling.
Menurut Clayyy, beliau iktiraf Alberttt sebagai jungler terbaik di dunia. “Saya setuju dengan status Alberttt sebagai jungler terkuat di dunia, tetapi dia baru benar-benar layak mendapatkan gelaran itu selepas menjadi juara M3.” ujarnya.
Sumber: ONE Esports


Pemain RRQ Hoshi, Alberttt berjaya mencipta fenomena tersendiri selepas meraih rekod tiada kematian dalam perlawanan peringkat kumpulan di kejohanan dunia Mobile Legends, M3 hari ini.
Dia yang menggunakan tiga hero berbeza dalam tiga perlawanan itu nyata memberi kejutan kepada pihak lawan.

Pada perlawanan pertama, Alberttt berjaya mencatatkan skor 11 mata bunuh dan 3 assists menggunakan Paquito.

Di game kedua, dia meraih 14 mata bunuh dengan 5 assists sekali gus menunjukkan dominasi terhadap pasukan GX Squad dari Timur Tengah.

Dalam perlawanan ke atas tuan rumah, Alberttt menggunakan Roger dan memberikan kejutan kepada pasukan RSG SG dengan mendapatkan rampage pertama di M3.
Playoffs akan bermula pada 11 Disember hingga 19 Disember ini.


Kejohanan dunia Mobile Legends, M3 menjadi penanda aras buat semua pasukan MLBB seluruh dunia. Negara timur tengah tidak terkecuali untuk bertanding di dalam kejohanan itu.
Moonton sudah melancarkan kejohanan M3: Arabia Major bagi semua pasukan dari timur tengah yang ingin mencuba nasib untuk bermain di kejohanan dunia M3 nanti.

Negara yang mengambil bahagian adalah Saudi Arabia, UAE, Kuwait, Qatar, Oman, Bahrain, Egypt, Jordan, Morocco, Iraq, Sudan, Lebanon, Algeria, Tunisia, Yemen, Syria, Palestine, Libya, Mauritania, Somalia dan Djibouti.
Selain menjadi wakil untuk timur tengah di M3, pemenang akan mendapat sebahagian besar wang hadiah yang lumayan berjumlah AS$50,000(RM211,00) dan 114,000 diamonds untuk dibelanjakan. Pengumuman ini akan menyaksikan buat pertama kalinya kejohanan dunia akan ada wakil dari negara timur tengah.
Pusingan kelayakan akan bermula pada 6 dan 7 Ogos, 16 pasukan yang terbaik akan berentap di pusingan kalah mati pada 13 Ogos sehingga 19 September nanti.
Para peminat e-sukan Mobile Legends pasti menantikan pencabar baru dari negara timur tengah ini, sebelum ini Moonton lebih terbuka memperluaskan pengaruhnya dengan mengumumkan MPL Kemboja tempoh hari.


Peringkat kumpulan Kejohanan Dunia Mobile Legends M3 sudah sampai ke penghujungnya. Hari terakhir ini menyaksikan Team SMG akan bertemu dengan RRQ Hoshi pada perlawanan pertama.
Sebelum ini Team SMG tewas di tangan RRQ Hoshi di Kejohanan Jemputan Liga Profesional Mobile Legends (MPLI). Waktu itu, Sasa tidak bermain bersama pasukan oleh kerana faktor kesihatan.
Selain itu, Acil juga memberikan kenyataan bahawa RRQ tidak menggunakan barisan penuh pemain di MPLI. Mereka akan all out untuk menghadapi Team SMG hari ini.

View this post on Instagram

A post shared by MPL Malaysia (@mplmy.official)

Jika mereka berjaya memenangi perlawanan menentang RRQ Hoshi, Team SMG hanya perlu mendapatkan 1 lagi kemenangan untuk ke peringkat upper bracket.
Mampukah Team SMG untuk menebus kekalahan di MPLI sebelum ini? Sudah pasti kita sedia maklum RRQ Hoshi adalah pasukan yang sangat kuat dan akan menjadi benteng yang besar untuk Team SMG tembusi.
Mari berikan sokongan kepada Team SMG hari ini, kita mampu untuk melakukannya.


Permainan kedua di hari kelapan peringkat playoff Kejohanan Dunia M3 menyaksikan pasukan tuan rumah iaitu EVOS SG akan berdepan dengan juara back to back MPL PH musim ketujuh dan kelapan.
Pasukan Blacklist International mendominasi perlawanan pertama dan kedua, mereka lebih agresif dalam mengejar objektif dan fokus mereka adalah memenangi setiap pertarungan yang berlaku.
Kemenangan menjadi milik pasukan Blacklist dan mereka harus memenangi satu sahaja lagi perlawanan untuk mara ke peringkat seterusnya dan berlawan dengan pasukan BTK.
Pertarungan demi pertarungan berlaku berjaya dimenangi oleh pasukan Blacklist International. Maniac berjaya didapatkan oleh Oheb pada minit ke-11.
Penggunaan hero Natan yang begitu baik ditunjukkan oleh beliau. Endless Battle, Malefic Roar dan juga Hunter Strike membantu Oheb menghancurkan pasukan EVOS SG.
Luminous Lord berjaya diambil pasukan Blacklist pada minit ke-12 dan Lord itu berjaya ditumbangkan oleh EVOS SG dengan pantas oleh kerana pasukan Blacklist kehilangan 3 orang ahli mereka.
Pasukan Blacklist akan bertemu dengan BTK selepas ini untuk menentukan siapakah yang akan layak ke peringkat Grand Final untuk berlawan dengan ONIC PH nanti.


Permainan permulaan peringkat playoff hari kelapan menyaksikan pasukan ONIC PH akan bertemu dengan jaguh dari Amerika Utara iaitu BTK.
Selepas menewaskan pasukan Blacklist International, pasukan BTK dilihat sebagai pencabar baru yang sangat kuat dan tidak dapat diduga kekuatan mereka.
Namun begitu, ONIC PH dapat membaca segala gerakan pasukan BTK di dalam perlawanan untuk menewaskan mereka pada perlawanan pertama dan kedua.
Pasukan BTK sedikit tertekan kerana mereka perlu mendapatkan 3 kemenangan untuk menempah slot di Grand Final.
Perlawanan ketiga diteruskan dengan penggunaan Hayabusa sebagai jungler oleh ONIC PH. Mereka juga membawa masuk Valir sebagai roamer kali ini.
Pasukan ONIC PH mendominasi di minit awal permainan dengan mengambil objektif dan mengawal peta.
BTK membalas kembali asakan itu untuk menjadikan situasi berpihak pada mereka dengan bantuan feathered air strike yang sangat baik dari Zia.
Luminous Lord berjaya diambil pasukan ONIC PH pada minit ke-21 untuk mendapatkan mereka kemenangan.
ONIC PH kini mara ke peringkat Grand Final sementara pasukan BTK akan jatuh ke lower bracket untuk bertemu dengan pemenang dari perlawanan Blacklist International menentang EVOS SG.
Tahniah diucapkan kepada pasukan ONIC PH kerana mereka berjaya layak ke Grand Final dan membuktikan mereka pasukan yang sangat kuat ketika ini.


Bukan nasib yang baik buat pasukan Malaysia, Team SMG apabila ditewaskan dalam perlawanan pembukaan kumpulan D pada hari keempat kejohanan dunia Mobile Legends, M3.
Malah, Alberttt sebagai pemain jungler RRQ menunjukkan taring dengan mendapat dua kali Maniac pada perlawanan best of one itu.

View this post on Instagram

A post shared by MyGameOn (@mygameondotmy)

Pemilhan hero RRQ lebih agresif dengan adanya Paquito, Jawhead dan Esmeralda yang hanya digunakan untuk flank Team SMG ketika mereka melarikan diri.
Perlawanan terakhir di Lord menghentikan pergerakan Team SMG yang tidak dapat berbuat apa-apa.
Semoga pasukan Malaysia boleh bangkit semula lawan GX Squad dan tuan rumah, RSG SG nanti.
Foto: MOONTON Games


Faktor menjadi tuan rumah bagi kejohanan dunia Mobile Legends (M3) sedikit sebanyak memberikan tekanan kepada wakil Singapura, EVOS SG dan RSG SG.
Dalam satu temubual media diadakan jam 2 petang tadi, Ben sebagai pengurus RSG SG berkata, mereka masih perlu main ikut kekuatan masing-masing.
“Kami mempunyai kelebihan dari segi makro dan strategi jadi kami perlu main ikut kekuatan pasukan.
“Sebagai tuan rumah, kami perlu hadapi banyak pasukan yang mana peminat juga mengharapkan mereka sebagai wakil dan tuan rumah.
“Jadi mahu atau tidak kami perlu tunjukkan yang terbaik,” katanya.
Sementara itu, Stefan “Soul” Chong dari EVOS SG pula berkata kini EVOS SG mempunyai JPL dan Potato yang sedang mengetuai pasukan.
“Kami ada pemain baru yang bagus dari segi mekanik permainan. Jadi kami lebih yakin berbanding berada di M2 sebelum ini.
“Walaupun latihan dan praktis tidak konsisten tapi kami akan cuba yang terbaik,” katanya.

View this post on Instagram

A post shared by MPL Malaysia (@mplmy.official)

M3 akan bermula pada 6 Disember hingga 19 Disember ini mengumpulkan hadiah wang tunai RM3.3 juta.
Ia mengumpulkan 16 pasukan terbaik Mobile Legends dari seluruh dunia.
Ini adalah kali kedua kejohanan dunia MLBB diadakan secara offline namun kali ini penonton dibenarkan masuk sehingga 178 kerusi diperuntukkan untuk tontonan langsung di Pusat Konvesyen dan Pameran Suntec, Singapura.
Anda boleh dapatkannya di SINI.


Mengulas mengenai kesilapan atau ‘error’ di skrin ketika perlawanan antara Todak dan Onic ID semalam, wakil dari MOONTON Games, Kelly Chiew berkata, ia adalah masalah teknikal.
“Ia adalah masalah teknikal, bukannya ‘pause’,” katanya kepada MyGameOn.
Difahamkan, ‘Error’ itu muncul pada saat-saat akhir pemain Todak, 4Meyz membuat split push dan menetak kristal sehingga musnah pada perlawanan peringkat kumpulan untuk Group B di Kejohanan Dunia Mobile Legends, M3.

Ia seterusnya mengejutkan semua orang yang mengingatkan sama ada ia adalah ‘pause’ yang sengaja dibuat oleh Onic ataupun kesilapan teknikal.

View this post on Instagram

A post shared by MyGameOn (@mygameondotmy)

Dengan kemenangan semalam, Todak berjaya mara ke upper bracket sekali gus menolak Onic ID ke laluan lower bracket.
Todak juga menang ke atas wakil Brazil, Vivo Keyd semalam.
Peringkat kumpulan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket.
Walaupun tiada penyingkiran di peringkat kumpulan, penting untuk setiap pasukan kumpul kemenangan untuk ke upper bracket.
M3 dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: MLBB Esports


Pemain sedikit gementar dan kurang pengalaman, itu kata jurulatih Team SMG, James mengenai perlawanan di kumpulan D hari ini.
Dalam peringkat kumpulan kejohanan dunia Mobile Legends, M3 itu, Team SMG tewas lawan RRQ Hoshi dan tuan rumah, RSG SG. Kedua-dua pasukan ini bermain dengan begitu baik sekali terutamanya Alberttt dari RRQ yang berjaya mendapatkan maniac dua kali.
“SaSa antara pemain yang paling berpengalaman. Dia menyertai MSC dan ini pertama kali bagi pemain-pemain Team SMG bermain di peringkat antarabangsa.
“Saya rasa kalau mereka tak gugup, mungkin boleh menang lagi banyak perlawanan dan dapat keputusan yang baik,” katanya dalam satu sidang media di Pusat Konvesyen dan Pameran Suntec, Singapura hari ini.
James juga berkata mereka bakal berjumpa dengan Onic ID selepas ini, satu lagi pasukan yang kuat di lower bracket.
“Kami akan cuba yang terbaik lawan Onic ID dan lihat berapa jauh boleh pergi,” katanya.

Playoffs M3 akan mula pada 11 Disember hingga 19 Disember ini.


Acara e-sukan Mobile Legends terbesar untuk tahun ini, Kejohanan Dunia M3 dijadualkan bermula pada 6 Disember. Kejohanan ini akan menampilkan 16 pasukan peringkat teratas dari seluruh dunia yang bersaing untuk bahagian terbesar kumpulan hadiah AS$800,000 (RM3.3 juta) dan gelaran juara dunia.
Untuk meraikan kejohanan terbesar MLBB yang akan datang, Moonton akan melancarkan beberapa acara dalam permainan untuk dinikmati peminat. Berikut ialah gambaran ringkas tentang acara M3 yang akan datang dalam Mobile Legends.
Kostum Natalia “Deadly Mamba” Percuma

Daripada 20 November hingga 28 November, pemain boleh mengambil bahagian dalam acara ini yang akan memberi ganjaran kostum percuma Natalia ‘Deadly Mamba’ sambil turut membenarkan pemain membeli kostum eksklusif M3 untuk Roger ‘Phantom Ranger.’

M3 Pass Baharu
M3 Pass akan dilancarkan dan akan menampilkan pelbagai koleksi dalam permainan untuk dikumpulkan oleh pemain. Pemain boleh membuat kemajuan dalam M3 Pass secara percuma tetapi juga boleh membeli versi premium yang membuka lebih banyak ganjaran seperti kostum M3 Exclusive Prime yang digelar Roger ‘Fiend Hunter.’
Pemain juga berpeluang untuk memperoleh tokoh model Roger bertema M3 Mobile Legends yang pertama, emote eksklusif untuk semua 16 pasukan yang mengambil bahagian dalam Kejohanan Dunia M3, dan banyak lagi.
Berikut adalah acara-acara lain yang bakal berlangsung sepanjang musim Kejohanan Dunia M3:

1 – 5 Disember: Acara Log Masuk dengan efek Recall M3 percuma ‘Glorious Return’
4 – 19 Disember: Acara Teka-teki
6 Disember: Log masuk untuk menuntut jumlah besar M3 Pass EXP
11 – 13 Disember: Acara Party Box dengan peluang cabutan percuma
18 Disember: Pengumuman Pemain Bertuah Tahunan

🎉M3 event is coming soon. Skins, Effects, model figure, and MORE!
 📅Events Overview:
 11/20 – 11/28: Join event to claim FREE Natalia “Deadly Mamba”. When the event’s total progress reaches 100%, you can purchase Roger’s M3 exclusive skin “Phantom Ranger” pic.twitter.com/zOVXRI9AMa
— Mobile Legends: Bang Bang (@MobileLegendsOL) November 17, 2021


Selepas kemenangan pasukan BTK ke atas Blacklist International di dalam perlawanan yang sangat sengit dengan skor 3-2. Mereka berjaya membuktikan bahawa Blacklist International tidak kebal.
Pasukan BTK sangat bangga dengan kemenangan itu oleh kerana mereka tidak ada penganilisis mahupun jurulatih untuk membantu mereka menewaskan Blacklist International.
Ketika ditanya tentang kemenangan mereka ke atas pasukan harapan Filipina itu, Michael Cosgun (MobaZane) berkata, kunci kemenangan adalah draft.
“Faktor kemenangan kami adalah berjaya melakukan draft yang bagus dan kami sedar mereka bermain bersandarkan V33nus,” kata MobaZane.
“Selain itu, kami mengutamakan Esmeralda dan Beatrix yang kuat di minit awal permainan,” tambah beliau.
“Kami juga cuba belajar corak permainan mereka dan memahami bagaimana cara mereka bermain. Oleh itu, kami berjaya mengambil hero kegemaran mereka,” katanya.
Ditanya tentang Lolita yang dimainkan oleh Shark. “Lolita adalah power pick buat pasukan BTK, ianya bukan digunakan sebagai counter akan tetapi digunakan oleh kerana Shark sangat mahir menggunakan hero itu,” tambahnya.
Pasukan BTK sangat yakin akan berjaya ke peringkat akhir “Kami yakin 200% pasukan ini akan berjaya mara ke peringkat akhir,” ujarnya.
Mereka akan sambung perlawanan di upper bracket pada 16 Disember ini.
Foto: MOONTON Games


Pasukan Todak tewas di tangan RRQ Hoshi di peringkat playoff Kejohanan Dunia Mobile Legends M3 pada hari Ahad. Walaubagaimanapun, kita dapat melihat pasukan Todak memberikan persembahan yang terbaik mereka untuk melawan juara tiga kali MPL Indonesia itu.
Namun begitu, menurut jurulatih pasukan RRQ Hoshi iaitu Acil kepada media, dia menyatakan pasukannya belum bermain dengan kebolehan sepenuhnya 100% untuk menentang Todak. Kenyataan ini menguatkan lagi sebab mereka tewas satu perlawanan saja ke atas Todak ketika itu.
“Kami mencuba strategi baru di perlawanan ketiga sehingga keadaan menjadi sukar untuk kami dan terus tewas,” katanya kepada media.
“Buat Todak, selamat maju jaya diucapkan di pusingan lower bracket. RRQ Hoshi ketika ini masih bermain di bawah 50% kemampuan pasukan di peringkat awal.” tambahnya lagi.
Adakah pasukan RRQ Hoshi akan menggunakan kekuatan mereka sepenuhnya menentang ONIC PH nanti? Seperti kita sedia maklum, ONIC PH adalah pasukan yang sangat kuat berasal dari Filipina.
Terdahulu, mereka pernah menewaskan pasukan Blacklist International di peringkat upper bracket MPL PH musim kelapan.
Todak pula akan berlawan wakil Kemboja, SeeYouSoon hari ini jam 6 petang. Mereka pernah tewas lawan di kejohanan jemputan (MPLI) sebelum ini jadi ini masanya Todak ‘membalas dendam’ kepada SYS.
Foto: ONE Esports


GX Squad adalah pasukan yang berasal dari Timur Tengah untuk mewakili benua itu Kejohanan Dunia M3 selepas pasukan Akatsuki gagal untuk mengikuti syarat-syarat yang ditentukan oleh Moonton.
Pemenang tempat ketiga di MPL Mena ini mengakui bahawa GX Squad sangat popular di negara Timur Tengah dan mereka adalah salah satu pasukan yang berada di kedudukan teratas.
Kenyataan itu dibuat oleh salah seorang pemain mereka iaitu Amuni dalam satu sidang media yang diadakan pada minggu lalu.
“GX Squad adalah pasukan yang cukup terkenal di Timur Tengah. Pasukan ini sudah bermain selama 2-3 tahun di server kami. Kami sedar ramai orang yang tidak tahu tentang GX Squad kerana belum mendapat kesempatan untuk melakukan debut di dalam pertandingan antarabangsa.
“Semoga kami akan dapat memberikan yang terbaik buat pertandingan kali ini. Malang sekali kerana ada ahli pasukan kami yang tidak dapat mengikuti ke M3 oleh kerana beliau sedang belajar dan juga bekerja,” katanya.
Adakah pasukan GX Squad akan memberikan tentangan hebat kepada pasukan-pasukan lain di Kejohanan Dunia M3? Di saat ini, mereka pasti ingin membuktikan mereka adalah pasukan yang layak untuk menggantikan pasukan Akatsuki di pertandingan berprestij antarabangsa ini.


Selepas ditewaskan oleh pasukan Todak di dalam perlawanan pertama mereka, pasukan dari Brazil iaitu Keyd Stars berjaya menghadapi ONIC ID dengan jayanya di peringkat kumpulan Kejohanan Dunia MLBB, M3.
Berbekalkan Estes yang bermain sebagai roamer, Keyd Stars dalam kumpulan B berjaya menahan asakan dari ONIC ID yang bertalu-talu dari awal minit permainan.
Pertarungan di Lord menyebabkan pasukan ONIC ID kehilangan 3 orang ahli pemain mereka dan pasukan KeyD Stars terus melakukan pushing di bahagian tengah untuk menamatkan permainan.
“Kami semua tidak percaya dengan kemenangan ini, kami berjaya menewaskan juara MPL Indonesia musim kelapan dan juga juara Kejohanan Jemputan Liga Profesional Mobile Legends (MPLI) 2021.
“Ini adalah evolusi buat pasukan Keyd Stars” kata Luiizz.
Walau bagaimanapun, Keyd Stars gagal ke pusingan upper braket atas selepas tewas di pasukan ONIC PH tidak beberapa lama kemudian.
Kemenangan mereka ke atas ONIC ID memberikan pasukan Todak untuk berjaya mara ke peringkat upper bracket kumpulan B.
Foto: MOONTON Games


Susulan dari pengumuman pihak Moonton terhadap isu skin eksklusif Estes yang dipilih oleh Blacklist International masih di dalam perbincangan.
Ramai di antara peminat menyuarakan pandangan mereka tentang isu itu dan mereka menggesa pihak Moonton untuk memilih skin Estes sebagai skin eksklusif M3.

Hasil dari perbincangan itu, pihak Moonton akhirnya mendengar luahan hati sang juara dan juga peminat-peminat MLBB untuk memilih Estes sebagai hero yang akan mendapat skin eksklusif itu.
Pengumuman itu dibuat di dalam sebuah posting di laman sosial Facebook rasmi MPL PH. Mereka juga mengucapkan selamat hari natal kepada semua peminat MLBB.
Adakah anda juga teruja dengan keputusan ini? Estes adalah hero yang berjaya membawa pasukan Blacklist International menjadi juara Kejohanan Dunia M3.
Sumber: MPL PH


Siapa tidak sedih melepaskan anak untuk mengejar impian.
Bagi Zaslini Zakaria, ibu kepada Muhammad Amirul Raziq Mohd Azman (Ajiq) yang juga ahli pasukan Todak, anaknya itu sangat rapat dan manja dengannya.
“Dia anak bongsu.. tapi nak buat macam mana dah minat dia. Saya sebagai ibu memang sokong 100%. Bangga sangat dengan jalan yang dia pilih.
“Saya yakin dia boleh buat yang terbaik untuk pasukan dia (Todak),” katanya ketika ditemui di Lapangan Terbang Antarabangsa Kuala Lumpur (KLIA), hari ini.
Zaslini bersama anak perempuannya yang lain sempat menemani Ajiq berlepas ke Singapura bersama skuad Todak mewakili Malaysia untuk menyertai kejohanan dunia Mobile Legends, M3.
“Dia memang duduk dengan saya selama ini. Masa dia dengan kawan-kawan dekat gaming house, selalu juga saya datang. Seminggu sekali, tengok dia.
“Saya tak nampak dia tertekan atau apa tapi macam seronok dengan Todak. Tak ada nak mengeluh atau apa. Dia suka main game.. kalau rindu mesti akan buat panggilan video,” katanya.
Sebagai seorang ibu, Zaslini hanya mengharapkan yang terbaik buat anaknya dan berharap pilihan karier itu dapat membanggakan keluarga.
Todak akan berentap di M3 dalam kumpulan B bersama ONIC ID, ONIC PH dan wakil Brazil, Vivo Keyd. Team SMG juga turut mewakili Malaysia dalam kejohanan ini.
Mereka diwakili oleh:

Ciku – Muhammad Danial Mohd Fuad
Moon – Zikry Shamsuddin
4Meyz – Wan Usman Wan Imran
Yums – Muhammad Qayyum Ariffin Mohd Suhairi
Momo – Idreen Abdul Jamal
Ajiq – Muhammad Amirul Raziq Mohd Azman
Moyy – Mohamad Farhan bin Wakiman
(Jurulatih) Hazim – Muhammad Hazim Firdaus Ismail
(Pengurus) Ashi – Mohd Syazlan Mohd Rosdi
(Pembantu Pengurus) Eone – Muhammad Rizwan Abdullah

Kejohanan itu akan berlangsung pada 6 Disember hingga 19 Disember dengan hadiah terkumpul RM3.3 juta.
Sebanyak 16 pasukan terbaik MLBB di seluruh dunia bertanding.


Pasukan Malaysia, Todak mengakui skuad Rusia, Navi akan memberi saingan hebat di pusingan penyingkiran kejohanan dunia MLBB, M3 pada hari Khamis ini.
“Kalau dalam peringkat kumpulan, apa-apa pun boleh jadi. Di playoff yang dimainkan dalam best of 3, mereka sudah biasa.
“Jujur boleh nampak perubahan drastik dan tidak dinafikan kita tak boleh pandang rendah pasukan yang tiada Liga Profesional (MPL) di negara mereka.
“Ada nampak peningkatan gameplay, meta dan juga Navi satu pasukan yang bagus untuk bagi saingan hebat nanti,” kata jurulatih Todak, Hazim dalam satu sidang media sebentar tadi.
Hazim juga berkata Todak akan cuba yang terbaik untuk perlawanan itu nanti. Difahamkan, Navi mengalami perubahan drastik dengan menewaskan tuan rumah RSG SG, hari ini.
Sementara itu, mengulas kemenangan ke atas SeeYouSoon, Danial Fuad atau Ciku berkata, antara kekuatan Todak ialah keupayaan pemain seperti dirinya, 4meyz dan Momo bertukar peranan (role).
“Kekuatan kami tadi ialah pihak lawan pening siapa akan main jungler. Mereka sudah ban Lancelot 4Meyz. Tapi orang lain pun boleh.
“Agak sukar mereka nak tentukan siapa akan jungler atau bermain di EXP dan Gold Lane,” kata Ciku.
Ketika ditanya kenapa mereka tidak memilih Floryn untuk pilihan healer, Hazim berkata hero itu tak boleh beri banyak impak seperti Rafaela dan Estes.
“Kedua-dua Rafaela dan Estes boleh heal, slow dan menambah kelajuan. Tapi Floryn kami letakkan pilihan terakhir kerana tak banyak ia boleh lakukan,” katanya mengakhiri perbualan.
Todak akan jumpa Navi pada hari Khamis ini, jam 2 petang. Mereka akan main dalam pusingan best of 5.
Foto: MOONTON Games


Kiel Calvin “Oheb” Q. Soriano adalah salah seorang pemain dari pasukan Blacklist International. Beliau mula melakukan debut di dalam arena kompetitif Mobile Legends ketika hanya berusia 16 tahun.
Jejaka dari Filipina ini sangat bersinar di dalam posisi gold lane dan hero-hero yang sering digunakan oleh beliau adalah Alice, Beatrix dan juga Harith.

Penggunaan Alice oleh Oheb sangat mendominasi di dalam Kejohanan Dunia M3, beliau sering menjadi playmaker ketika memasuki arena pertarungan menggunakan Alice.
Gangguan yang diberikan oleh Oheb mampu untuk membantu pasukannya menyapu bersih pasukan lawan.
Oheb sudah melakukan 99 kills sepanjang Kejohanan Dunia berlangsung. 25 kills dari peringkat kumpulan serta 74 kills dari peringkat playoff.
Di dalam satu temuramah bersama media selepas kemenangan 3-0 ke atas Keyd Stars, beliau menyatakan “Saya sekarang sedang berada di prestasi yang terbaik dan akan terus mencuba untuk mengekalkan trend itu,” ujarnya.
“Saya akan berusaha dengan bersungguh-sunguh di perlawanan yang akan datang sehingga ke Grand Final,” tambah beliau.
Foto: MOONTON Games


Pasukan Blacklist International mendominasi kumpulan A dengan begitu mudah sekali. Mereka berjaya menewaskan pasukan Bedel, Red Canids dan juga Malvinas Gaming.
Pengalaman serta kemahiran mekanikal yang dimiliki oleh setiap pemain mereka sangat membantu memenangi perlawanan.
Menurut kenyataan pemain Blacklist, Oheb kepada media, dia sangat yakin dengan pasukan dari Filipina dan Indonesia yang akan menuju ke peringkat grand final untuk menentukan gelaran juara.
“Saya merasakan salah satu dari pasukan RRQ Hoshi, ONIC ID atau ONIC PH akan berjaya ke final dan bakal menghadapi Blacklist International,” ujarnya.


Singapura: Pasukan ONIC Esports dari Indonesia teruja untuk melawan wakil Malaysia, Todak dan skuad dari Brazil iaitu Vivo Keyd di kumpulan B bagi kejohanan dunia Mobile Legends, M3.
Dalam satu sidang media dalam talian hari ini, Jurulatih Strategik ONIC ID, Ronaldo Aditya Lieberth mengatakan kedua-dua pasukan ini sememangnya konsisten.
“Bagi Vivo Keyd, mereka adalah naib juara MPL Brazil dan Liga LATAM jadi mereka konsisten dan kuat.
“Todak pula memang sentiasa konsisten sampai tiga kali masuk kejohanan dunia. Mereka juga suka tukar lineup dan stail serta beberapa kali membuat kejutan dari segi draft.
“Kami (ONIC) memang teruja nak lawan mereka nanti,” katanya kepada media.
Di kumpulan B, wakil Malaysia, Todak harus berentap lawan ONIC ID, ONIC PH dan Vivo Keyd.

View this post on Instagram

A post shared by MPL Malaysia (@mplmy.official)

Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket/
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 akan dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).


ONIC ID adalah salah satu pasukan yang mempunyai pencapaian yang memuaskan di tahun 2021. Mereka berjaya mendapatkan kemenangan di Liga Profesional Mobile Legends (MPL) Indonesia musim kelapan.
Selain itu, pasukan ini berjaya menundukkan pasukan terkuat dari Filipina iaitu Blacklist International di peringkat akhir Kejohanan Jemputan Liga Profesional Mobile Legends (MPLI) 2021.
Pencapaian ini membuatkan pasukan lain tidak senang duduk terutamanya ONIC PH yang akan bertemu dengan pasukan ini.
Memandangkan keputusan group draw untuk Kejohanan Dunia M3 sudah diketahui. Pasukan ONIC PH melakukan kelainan kali ini untuk menghadapi ONIC ID. Sebelum ini, mereka tewas di tangan RRQ Hoshi di MPLI 2021 dengan skor 02.
Menurut pasukan ONIC PH, “Oleh kerana ONIC ID sudah biasa dengan corak permainan ONIC PH, jadi kami sudah melakukan persiapan yang cukup terutama di pertandingan pertama M3 menghadapi ONIC ID.” ujarnya.
“Jurulatih sudah yakin bahawa pasukan ini sudah bersedia untuk beraksi. Selain itu, jurulatih juga sudah menyiapkan line-up yang berbeza untuk M3 jika dibandingkan dengan pusingan grand final MPL PH musim kelapan.”
“Perkara ini membuatkan kami terkejut malah penganalisis kami juga merasakan hal yang sama.” tambah beliau.
Sumber: ONE Esports


Permainan pertama di hari kedua peringkat playoff Kejohanan Dunia M3 menyaksikan pasukan tuan rumah akan bertemu dengan ONIC dari Filipina.
Perlawanan pertama dan kedua memihak kepada pasukan ONIC PH selepas RSG SG melepaskan Yi Sun Shin dan Uranus kepada pasukan ONIC.
Uranus mengawal peta dengan begitu baik sekali sementara memberikan ruang kepada YSS untuk farming dengan aman.
Selepas YSS mendapat core item yang diperlukan, RSG SG gagal untuk mengekang kemaraan dan asakan dari pasukan ONIC PH.
Di perlawanan ketiga, kedua-dua pasukan berbalas serangan dan tiada pasukan yang mempunyai kelebihan antara satu sama lain.
Namun begitu, pasukan tuan rumah mula mengganas di fasa tengah perlawanan. Mereka fokus untuk menumbangkan ahli pasukan ONIC PH.
Kesilapan RSG SG pada minit ke-21 menyebabkan ahli pasukan mereka semua tumbang dan Kairi berjaya mendapatkan maniac.
Mereka terus mengambil peluang itu untuk melakukan pushing dan menamatkan permainan.

ONIC PH akan bertemu dengan pemenang antara perlawanan RRQ Hoshi dan Todak nanti.
Foto: Moonton Games


Wakil Amerika Utara ke kejohanan dunia Mobile Legends, M3, BloodThirstyKing (BTK) nampaknya seperti sepi dari liputan media.
Wajah mereka juga tak ditunjukkan di hantaran media sosial untuk akaun-akaun MPL. Malah di laman web rasmi M3 sendiri, potret mereka tak pernah didedahkan sebaliknya hanya nama yang ditunjukkan.
Hari ini di Twitter, satu ciapan dari akaun @MLBBEsports akhirnya mendedahkan wajah setiap pemain ini.

You want M3 full squad BTK?
Admin hears you.
 Fans – from left to right meet SHARK (Oscar), FwydChickn, MobaZane, Victor (Carti), and ZIA from your North American champs 🇺🇸 BTK.#M3 #MLBBM3 #MLBBEsports pic.twitter.com/zOnKXxyeB9
— MLBB Esports (@MlbbEsports) December 3, 2021

Dari kiri ke kanan: SHARK (Oscar), FwydChickn, MobaZane, Victor (Carti) dan ZIA.
Dengan jersi baru berwarna merah hitam, pastinya skuad Amerika Utara ini sudah bersedia untuk lawan di peringkat dunia.
Peringkat kumpulan M3 akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket/
Walaupun tiada penyingkiran di peringkat kumpulan, penting untuk semua skuad kumpul kemenangan untuk ke upper bracket.
M3 akan dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).


Kejohanan Dunia Mobile Legends M3 hampir tiba dan Bedel antara pasukan yang akan bertanding di Singapura pada 6 Disember ini.
Malang sekali buat pasukan mereka apabila salah seorang ahli mereka iaitu Kazue disahkan positif Covid-19 sewaktu ujian PCR pra-penerbangan.

View this post on Instagram

A post shared by Game MLBB Mobile Legends ML (@emak_moba)

Oleh itu, mereka menggantikan posisi beliau dengan ahli kelima mereka iaitu Paranoid. Mereka kehilangan seorang jungler dari skuad utama untuk kejohanan berprestij ini.
Mampukah Paranoid melakukan yang terbaik untuk mengekalkan prestasi pasukan mereka? Kita bakal saksikan.
Kejohanan Dunia M3 menyaksikan 16 pasukan akan bertanding untuk merebut gelaran juara dunia dan wang hadiah terkumpul berjumlah AS800 ribu (RM3.3 juta).
Sumber: emak_moba
Foto: MPL MY


Permainan terakhir peringkat playoff hari kelapan Kejohanan Dunia M3 menyaksikan pasukan BTK akan bertemu dengan pasukan Blacklist International bagi mendapatkan slot ke Grand Final.
Pasukan BTK mengalami kesukaran di dalam perlawanan pertama dan kedua, corak permainan mereka dibaca dan draft yang dikeluarkan dari pasukan Blacklist International lebih di kedua-dua perlawanan.
Di perlawanan ketiga, BTK menghentikan kemaraan pasukan Blacklist International dari ke peringkat seterusnya.
Roger yang digunakan oleh Mobazane mengganas di dalam peta dengan bantuan yang diberikan oleh pasukannya.
Perlawanan keempat menyaksikan pasukan BTK mencuba nasib mereka untuk menyamakan kedudukan.
Namun begitu, perjalanan mereka kini terhenti di Kejohanan Dunia M3 selepas pasukan Blacklist International lebih menyerlah dengan pemilihan Aldous sebagai jungler.
Pasukan Blacklist International akan bertarung di peringkat Grand Final esok untuk menentukan juara M3.
Tahniah juga diucapkan kepada pasukan BTK kerana mereka berjaya mendapat tempat ketiga meskipun tanpa jurulatih dan juga penganalisis.


Permainan pertama di hari ketujuh peringkat playoff kejohanan dunia MLBB, M3 menyaksikan jaguh dari Indonesia iaitu RRQ Hoshi akan bertemu dengan juara back to back MPL PH musim ketujuh dan kelapan, Blacklist International.
Mudah sahaja pasukan dari Filipina itu mendapatkan kemenangan di perlawanan pertama dan kedua. Yi Sun Shin yang dimainkan oleh Wise sangat hebat di dalam kedua-dua perlawanan itu.
Apa sahaja strategi yang dibuat oleh RRQ dipatahkan oleh pasukan Blacklist. Mereka lebih mendominasi di dalam kawalan peta dan juga objektif yang perlu diambil.
Kini, hanya berbaki satu sahaja lagi perlawanan sebelum RRQ dihantar pulang oleh Blacklist. Mereka memulakan perlawanan ketiga dengan pengambilan Paquito untuk pasukan RRQ dan juga Aldous untuk Blacklist International.
Pasukan RRQ terus diasak oleh Blacklist walaupun mereka berjaya mengambil turtle sebanyak 2 kali. Perbezaan gold antara kedua-dua pasukan pada minit ke-7 sudah mencecah 2 ribu.
Kehadiran Phoveus di dalam perlawanan sangat memberi tekanan kepada pasukan RRQ. Edward mudah sahaja melompat ke arah pasukan RRQ dan Oheb memberikan damage yang besar menggunakan Clint.
RRQ Hoshi kemudiannya tewas pada minit ke-11 selepas perlawanan yang begitu berat sebelah kepada pasukan Blacklist. Maka dengan ini, tamatlah perjuangan negara Indonesia di Kejohanan Dunia M3.
Nantikan perlawanan seterusnya di mana Todak akan menetang EVOS SG pada jam 6 petang ini.


Pasukan Filipina, Blacklist International memulakan perlawanan pembukaan dengan berjaya sekali apabila menewaskan juara MPL Brazil, Red Canids.
Perlawanan ini menunjukkan skuad Filipina masih lagi kuat dengan membuat draft menarik dengan pemilihan Harith dan Mathilda.
Pasukan Brazil masih kuat dengan pemilihan dua marksman tapi ia tak mampu menahan asakan seperti Harith yang mampu bergerak dengan pantas dalam medan pertempuran.

View this post on Instagram

A post shared by MPL Malaysia (@mplmy.official)

Hari ini adalah perlawanan Best of 1 yang mana ia menyaksikan skuad Red Canids (Brazil), Malvinas Gaming (LATAM), Blacklist International (Filipina) dan Bedel dari Turki berentap antara satu sama lain.
Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket/
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 akan dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).


RRQ Hoshi adalah salah satu nama besar di dalam arena kompetitif Mobile Legends baik di Indonesia ataupun dunia. Juara MPL ID tiga kali ini mempunyai prestasi yang konsisten dan mereka juga layak ke Kejohanan Dunia M3 selepas tewas di tangan ONIC ID di MPL ID musim kelapan.
Sebelum ini, mereka pernah bertemu dengan Team SMG di Kejohanan Jemputan Liga Profesional Mobile Legends (MPLI) 2021 dan menang dengan skor 2-0.
Dalam satu sidang media yang diadakan minggu lalu, Acil berkata, RRQ akan menggunakan roster penuh bagi melawan skuad dari Malaysia, Team SMG.
Menurut Acil, beliau hanya mengeluarkan barisan pemain trial saat menentang Team SMG ketika itu. Namun untuk Kejohanan Dunia M3 kali ini, beliau akan all out dan mengeluarkan barisan penuh pemain termasuk Clayyy dan Xinn.
Adakah Team SMG akan mampu untuk menundukkan RRQ Hoshi kali ini? Sasa juga akan turut bermain untuk perlawanan kali ini selepas beliau terlepas untuk turun padang di MPLI 2021 di atas faktor kesihatan.


Pasukan hebat dari Indonesia, RRQ Hoshi akan jumpa wakil Malaysia, Todak di playoffs kejohanan dunia MLBB, M3 tak lama lagi,
Mereka berjaya mendapatkan kemenangan bersih di kumpulan D hari ini dengan tiga perlawanan, sama seperti wakil Filipina, Blacklist International di kumpulan A.
Todak pastinya mempunyai kesukaran berdepan mereka nanti dan pastinya skuad Malaysia ingin mengatur strategi sebaik mungkin menghadapi Alberttt, pemain jungler RRQ.

Sementara itu, Team SMG pula akan berdepan ONIC ID yang pernah menjuarai kejohanan jemputan (MPLI) tak lama dulu.
Team SMG tidak memberikan prestasi yang cukup baik pada hari ini apabila tewas dua perlawanan dan hanya menang ke atas wakil Timur Tengah, GX Squad.
Foto: MOONTON Games


Perlawanan di peringkat playoff upper bracket kejohanan dunia MLBB, M3 menyaksikan RRQ Hoshi akan menentang pasukan dari Filipina iaitu ONIC PH. Pasukan ONIC PH ingin menebus kekalahan mereka di MPLI sebelum ini.
Pasukan RRQ menghadapi kesukaran di perlawanan pertama dan kedua. Mereka menggunakan Lancelot untuk dimainkan oleh Alberttt namun strategi itu kurang berkesan.
ONIC PH kekurangan mata bunuh di dalam peta namun mereka lebih bijak di dalam mengejar objektif untuk melakukan comeback.
Di perlawanan ketiga, Alberttt sekali lagi menggunakan Lancelot dan R7 mengambil Uranus untuk mengelakkan Dlarskie dari mengambil hero itu.
RRQ Hoshi mengawal peta di minit awal permainan, mereka berjaya mengambil turtle dan mengejar objektif untuk menghancurkan turret pasukan ONIC PH.
4 Lord berjaya diambil pasukan RRQ untuk menamatkan permainan namun pasukan ONIC PH masih mampu bertahan dengan kehadiran Baloyskie untuk membuka peta.
ONIC PH menunggu masa yang sesuai untuk melakukan serangan balas dan seterusnya melakukan epic comeback untuk menamatkan permainan.

RRQ Hoshi akan bertemu dengan pasukan Blacklist International di peringkat lower bracket untuk meneruskan perjuangan mereka.


Kejohanan e-sukan Mobile Legends menyaksikan peningkatan jumlah tontonan dari seluruh dunia dari tahun ke tahun.
Sebelum ini, pemegang rekod jumlah tontonan adalah Kejohanan Dunia M2 di mana pasukan Bren Esports bertarung dengan pasukan Burmese Ghouls di peringkat Grand Final.

View this post on Instagram

A post shared by Game MLBB Mobile Legends ML (@emak_moba)

Kini, pemegang rekod itu mula diambil oleh di perlawanan semalam iaitu RRQ Hoshi melawan ONIC PH. Jumlah tontonan itu meningkat kepada angka 3,183,947.
Perlawanan pada hari semalam boleh dikatakan sangat sengit dari aksi dipamerkan oleh kedua-dua pasukan.
Namun begitu, RRQ Hoshi gagal menghentikan kemaraan pasukan ONIC PH yang sangat berdisiplin menunggu peluang untuk melakukan comeback.
Adakah kita dapat menyaksikan rekod ini dipecahkan sekali lagi selepas ini?


Singapura: Pasukan Indonesia yang bertanding di kejohanan dunia Mobile Legends, M3, RRQ Hoshi nampaknya sangat yakin dan tidak membuat persiapan khas untuk berdepan wakil Malaysia, Team SMG.
Dalam satu sidang media dalam talian hari ini, jurulatih pasukan, Adi Syofian Asyauri (Acil) berkata demikian berikutan pernah bertembung dengan skuad itu sebelum ini.
“Kami tak buat persiapan ‘khas’ untuk lawan Team SMG sebab dah pernah lawan (di MPLI). Kami hanya perlu bersedia dari segala kemungkinan saja.
“James itu kawan saya. Mesti seronok lawan pasukan yang dilatihnya nanti. Kelebihan Team SMG ke atas RRQ? Tiada,” jawab Acil, berseloroh.
Ketika ditanya mengenai ‘respect ban’, mereka juga tak menemui hero mana perlu dikenakan ‘ban’ untuk Team SMG.
“Sekarang ‘patch’ baru mesti ada perubahan pada hero tapi kami belum ada ‘respect’ ban untuk Team SMG sepertimana pasukan lain ‘ban’ Ling dari Albertt,” katanya.
RRQ juga yakin 1,000% untuk berentap dalam kumpulan D yang mana mereka akan berjumpa dengan GX Squad (Timur Tengah) dan RSG SG (tuan rumah) selain Team SMG.

View this post on Instagram

A post shared by MPL Malaysia (@mplmy.official)

Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket/
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 akan dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: MPL ID


Pasukan Onic Esports dari Indonesia memilih untuk menggunakan Bellerick di side lane dalam perlawanan kedua ke atas Team SMG di pusingan penyingkiran kejohanan dunia MLBB, M3 sebentar tadi.
“SaSa menggunakan marksman jadi cara terbaik untuk counter adalah dengan menggunakan Bellerick yang juga counter kepada MM dan menjadi pemain tank kami,” kata Marsam Fakhre (Mars), jurulatih ONIC dalam satu temubual media hari ini.
Claude pula dipilih kerana hero itu berupaya untuk menjadi lebih kuat pada akhir permainan sekali gus memberikan kejutan kepada pasukan Team SMG.
Mereka juga mengatakan prestasi Lu Khai Bean (SaSa) sebenarnya bagus tapi sebagai pasukan, kurang menyerlah. Boleh dikatakan, SaSa adalah ‘kage’ yang bertemu dengan rakan ‘kage’ lain iaitu Drian.
Onic akan berjumpa Blacklist International dari Filipina pada esok.
Terima kasih kepada Team SMG kerana sudah membawa harapan Malaysia sejauh ini. Semoga mereka meningkatkan mutu persembahan lagi pada masa akan datang, terutamanya MPL MY musim ke-9 akan datang tahun depan.
Foto: MOONTON Games


Kemenangan ONIC PH selepas perlawanan ke atas RRQ Hoshi (Indonesia) dalam perlawanan upper bracket kejohanan dunia MLBB, M3 semalam nyata mengejutkan ramai pihak apabila berjaya ‘membelasah’ pasukan terkuat Indonesia itu dengan skor 3-0.
Dikala peminat menyambut kemenangan ini, agak mengejutkan apabila Instagram rasmi @onicphilippines tidak boleh dicari. Tinjauan MyGameOn mendapati, carian akaun ini di Google boleh dibuat namun apabila anda klik pada pautan itu, ia menulis ‘user not found’ ataupun ‘akaun ini tidak dijumpai’.

Rajah di bawah menunjukkan akaun IG rasmi ONIC PH apabila anda klik pautan di Google.

Ia sama ada akaun itu menerima laporan yang banyak dari individu tidak bertanggungjawab atau mereka secara tidak sengaja menyahaktifkan akaun IG mereka.
Kejadian ini bukanlah yang baru kerana sebelum ini rakan senegara, Blacklist International juga mengalami perkara yang sama.
Malah, CEO RRQ, Andrian Pauline ada berkata yang kejadian ini dibuat oleh individu tidak bertanggungjawab dan bukannya daripada peminat setia RRQ Hoshi.
Apa pun kesudahannya, diharap akaun Instagram ONIC PH kembali aktif untuk terus memberikan perkembangan terkini pasukan itu di M3 di Suntec, Singapura.
Foto: GMA Network


Siapa sahaja tidak kenal hos Jake Kanner atau lebih dikenali sebagai SirActionSlacks dalam kalangan peminat Dota 2.
Beliau seringkali menjadi hos bagi kejohanan Dota 2 berperingkat antarabangsa seperti The International serta beberapa Major tahun lalu. Kini, beliau bakal menjadi hos di pusingan kelayakan Amerika Utara bagi kejohanan dunia, Mobile Legends M3.
Selain SirActionSlacks, beliau juga disertai oleh David Mao atau juga dikenali sebagai Assassin Dave dan Austin ‘Capitalist’ Walsh sebagai on-air talent dalam pusingan kelayakan ini.

Bagi yang berminat, pusingan kelayakan NA bagi Kejohanan Dunia, Mobile Legends M3 akan berlangsung pada 19 September, 2AM (GMT+8) dan boleh ditonton melalui siaran berikut:

YouTube
Facebook
TikTok
Twitch


Pasukan Blacklist International berjaya muncul juara Kejohanan Dunia M3 selepas menewaskan pasukan ONIC PH dengan skor 4-0.
Perjalanan mereka di dalam peringkat lower bracket mengejutkan ramai peminat MLBB di luar sana.
Sejurus selepas kemenangan mereka ke atas pasukan ONIC PH, Oheb menyatakan bahawa beliau ingin Estes mendapat skin ekslusif M3.

Namun begitu, pihak Moonton masih lagi belum membuat keputusan untuk merealisasikan impian pasukan dari Filipina itu.
Perkara itu menyebabkan ramai peminat yang tidak berpuas hati dan memberi ancaman kepada pihak Moonton dengan memberikan 1 star rating di dalam google play store.
Terdahulu, pasukan EVOS Legends mendapat harith dan Bren Esports mendapat Lancelot sebagai skin ekslusif.


Susulan dari akaun Instagram ONIC PH dilaporkan oleh pihak-pihak tidak bertanggungjawab sehingga menyebabkan mereka kehilangan akaun Instagram rasmi itu.
Begitu juga dengan pihak Blacklist International yang baru sahaja mendapat kembali akaun Instagram mereka selepas hilang ketika pertemuan dengan RRQ Hoshi di Kejohanan Jemputan Liga Profesional Mobile Legends (MPLI).
Pihak Blacklist International terus mengambil langkah awal untuk nyahaktif akaun Instagram rasmi mereka bagi mengelakkan perkara yang sama berlaku.

Tindakan itu diambil selepas pasukan Blacklist International berjaya menewaskan RRQ Hoshi dengan skor 3-0 tanpa balas. Satu kekalahan yang tidak dijangka dari negara jiran kita iaitu Indonesia.
Diharap provokator dan individu yang tidak bertanggungjawab itu menghentikan perbuatan ini. Ia hanya akan memburukkan lagi pasukan itu dan mencalarkan imej negara sendiri.


Selepas keputusan 16 pasukan yang akan layak ke M3 sudah diketahui, kita dapat lihat tidak ada sebarang slot untuk pasukan dari Jepun dan Myanmar.
Ini menjadi satu tanda tanya untuk kedua-dua negara itu. Pasukan Myanmar sebelum ini iaitu Burmese Ghouls menjadi naib juara selepas tewas menentang Bren Esports di M2.
Terdahulu, Obuyan ada memberikan kenyataan tentang perkara ini. Menurut beliau, tidak ada sebarang kelayakan rasmi MLBB diadakan di Jepun.

View this post on Instagram

A post shared by obuyan.TV (@obuyan.tv)

“Adakah Jepun sudah dipinggirkan?” kata beliau di dalam kapsyen itu. Pasukan 10s Gaming Frost adalah satu-satunya pasukan Jepun yang menyertai Kejohanan Dunia M1 dan M2 sebelum ini.
Mereka membawa masuk meta support Rafaela pada edisi pertama dan berjaya memberikan kejutan kepada para penonton di Axiata Arena, Bukit Jalil ketika itu.
Ketiadaan mereka di dalam edisi ketiga kali ini pasti akan menjadi satu berita yang sedih buat peminat mereka. Diharap Jepun dan Myanmar akan mendapat slot ke M4 selepas ini.
Kejohanan Dunia, M3 menyaksikan 16 pasukan akan bertanding untuk merebut gelaran juara dan wang hadiah lumayan terkumpul sebanyak AS$800 ribu (RM3.3 juta).


Permainan terakhir peringkat playoff hari ketujuh menyaksikan pasukan Todak akan bertemu dengan pasukan tuan rumah iaitu EVOS SG.
Perlawanan pertama memihak kepada pasukan Todak membawa masuk Lunox sebagai jungler. Permainan yang sangat agresif ditunjukkan oleh Todak memberikan mereka kemenangan.
Perlawanan kelima dan juga terakhir menyaksikan pasukan Todak membawa masuk wan wan dan juga Lancelot untuk digunakan oleh Ciku dan 4Meyz.
Todak menguasai objektif dan peta di minit awal permainan. Rotasi yang dilakukan oleh Moon dan juga Yums memberikan kelebihan kepada Ciku untuk mendapatkan farming.
Namun begitu, terdapat banyak kesilapan yang dilakukan oleh pasukan Todak di dalam perlawanan yang berlaku selepas itu.
Ciku sering ditangkap oleh pasukan EVOS SG dan pasukan Todak mula mengalami kesukaran untuk mendapatkan objektif.
Luminous Lord yang diambil pada minit ke-17 berjaya memberikan kemenangan kepada pasukan EVOS SG.

Terima kasih diucapkan kepada pasukan Todak kerana sudah berusaha dengan bersungguh-sungguh untuk membawa piala M3 untuk negara Malaysia. Syabas diucapkan.


Pasukan Malaysia yang akan menyertai Kejohanan Dunia Mobile Legends, M3, Todak nampaknya lebih optimis dan yakin dengan penambahan jurulatih serta penganalisis baru mereka iaitu Muhammad Hazim Firdaus Ismail, 24.
Pengurus Pembangunan E-Sukan Todak, Radzi Rahman atau Ikuto berkata, berbanding tahun lepas, kali ini ada kepakaran baru dibawa masuk.
“Kami bukan saja ada jurulatih, penganalisis malah kami hantar pemain bersama dengan pakar psikologi. Ia penting apabila berada di negara orang kena bersiap sedia bukan saja dari segi fizikal tapi juga mental.
“Ini kerana kami ingin mempamerkan prestasi maksimum dan pihak pengurusan bagi yang terbaik untuk semua pemain buat yang terbaik,” katanya ketika ditemui ketika acara ‘flag off’ di Lapangan Terbang Antarabangsa Kuala Lumpur (KLIA), pagi tadi.
Mengulas lanjut, Ikuto berkata kesan positif boleh dilihat daripada penambahan penganalisis ini.
“Kesan dia lebih baik dari dijangka. Pemain hanya perlu bermain dan jurulatih akan tahu apa yang perlu dilakukan dalam perlawanan,” katanya.
Malah, katanya, Todak sentiasa menyasarkan gelaran juara dunia dan ini kali ketiga mereka cuba untuk merealisasikannya.
“Sasaran kami nak jadi juara di peringkat dunia. Insya-Allah ada rezeki di M3 ini, boleh bawa balik piala untuk Malaysia,” katanya.
Ikuto juga mengatakan saingan di kumpulan B sememangnya sukar namun perjumpaan di scrim berulang kali sebelum ini menunjukkan mereka yakin boleh menewaskan mereka di Singapura nanti.
Todak akan lawan ONIC ID, ONIC PH dan wakil Brazil, Vivo Keyd di peringkat kumpulan bermula 6 Disember nanti.
Mereka diwakili oleh:

Ciku – Muhammad Danial Mohd Fuad
Moon – Zikry Shamsuddin
4Meyz – Wan Usman Wan Imran
Yums – Muhammad Qayyum Ariffin Mohd Suhairi
Momo – Idreen Abdul Jamal
Ajiq – Muhammad Amirul Raziq Mohd Azman
Moyy – Mohamad Farhan bin Wakiman
(Jurulatih) Hazim – Muhammad Hazim Firdaus Ismail
(Pengurus) Ashi – Mohd Syazlan Mohd Rosdi
(Pembantu Pengurus) Eone – Muhammad Rizwan Abdullah

M3 mengumpulkan 16 pasukan MLBB seluruh dunia merebut hadiah terkumpul AS$800,000 (RM3.3 juta).
Ia akan dilangsungkan di Pusat Konvesyen dan Pameran Suntec, Singapura bermula 6 Disember hingga 19 Disember ini.


Wakil Malaysia, Todak berjaya menewaskan saingan dari CIS, Navi dalam perlawanan penyingkiran kejohanan dunia MLBB, M3 di Suntec, Singapura hari ini.
Perlawanan best of 5 ini sangat sengit di mana Todak ditewaskan dua perlawanan pertama namun berjaya comeback dan berjaya membuat reverse sweep sehingga skor menjadi 3-2.
Pada perlawanan pertama, Todak tidak begitu biasa dengan cara gameplay Navi dan tiada cara untuk counter Uranus.
Di perlawanan kedua juga, mereka melepaskan Lylia yang dimainkan begitu baik oleh Nagib.
Namun bermula di perlawanan ketiga, konsistensi tetap memihak kepada mereka selepas mengenakan ban kepada Lylia. Mereka juga mengutamakan pick yang baik untuk Momo, memainkan Brody.
Pemilihan Rafaela juga berjaya membuatkan Todak terus berupaya bermain agresif. Di perlawanan akhir, Todak meletakkan Eudora sebagai hero pilihan Moon kerana banyak mage sudah dikenakan ban. Namun, Moon bermain Eudora juga mempamerkan prestasi baik.

View this post on Instagram

A post shared by MyGameOn (@mygameondotmy)

Mereka akan bertemu sama ada EVOS SG atau BTK yang akan menang akan datang ini.


Permainan terakhir di hari keempat peringkat playoff menyaksikan pasukan Todak akan menentang pasukan dari Kemboja iaitu SeeYouSoon. Sebelum ini, Todak tewas di tangan SeeYouSoon di Kejohanan Jemputan Liga Profesional Mobile Legends (MPLI).
Perlawanan pertama menyebelahi pasukan Kemboja selepas mereka menggunakan draft Roger dan Angela untuk memberikan tekanan kepada pasukan Todak. Selain itu, mereka juga memilih Phoveus untuk menjadi initiator.
Todak tidak mampu untuk memberi serangan balas dan mereka sering tewas setiap kali pertarungan berlaku. SeeYouSoon kemudian menamatkan permainan pada minit ke-13.
Perlawanan ketiga dan terakhir menyaksikan pasukan todak membawa Estes dan Paquito ke dalam permainan. Strategi ini dilihat berkesan untuk menahan serangan dari pasukan SeeYouSoon.
Pasukan Todak mendominasi di minit awal permainan, mereka berjaya mendapatkan semua turtle dan juga turret.
Mereka berjaya mengawal peta dan memaksa pasukan SeeYouSoon untuk bermain pasif dan hanya mempertahankan base mereka.
Lord pertama kemudian diambil pasukan Todak ketika minit ke-11 untuk membantu melakukan pushing. Todak kemudian menamatkan permainan pada minit ke-13.
Tahniah diucapkan kepada pasukan Todak kerana berjaya membalas kembali kekalahan mereka pada masa yang lalu.


Todak mengambil perlawanan ketiga hari ini dengan bergaya selepas memenangi perlawanan ke atas Onic ID sebentar tadi.
Pemilihan Wan Wan juga sangat baik dengan memberikan Ciku kebebasan untuk bergerak di medan pertempuran sambil mengenakan damage dengan selamat.
Mereka seterusnya berjaya untuk bawa perlawanan sampai ke minit akhir dan kemudian mendapat kemenangan di kawasan terakhir Lord.
Ini memberikan mereka kelebihan dengan melayakkan diri ke upper bracket dicampur dengan kemenangan ke atas Vivo Keyd hari ini.

View this post on Instagram

A post shared by MyGameOn (@mygameondotmy)

Mari kita imbas kembali perlawanan dengan menonton video di bawah:

View this post on Instagram

A post shared by MyGameOn (@mygameondotmy)

Hari ini adalah perlawanan Best of 1 yang mana ia menyaksikan wakil Malaysia, Todak berentap lawan Onic ID dan PH serta wakil Brazil, Keyd Stars.
Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket.
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: MOONTON Games


Jurulatih Todak, Hazim optimis dan yakin dengan kemampuan pasukan itu untuk ‘outplay’ draft yang dikeluarkan oleh Onic Esports dalam perlawanan kumpulan B di peringkat kumpulan Kejohanan Dunia Mobile Legends, M3 hari ini.
Katanya, faktor utama kemenangan ke upper bracket itu adalah kejayaan Todak mengatasi draft Onic.
“Kami berjaya ‘outplay’ drafting dilakukan Onic yang membuatkan mereka sukar untuk bergerak. Jadi ini salah satu strategi,” katanya.
Danial Fuad atau Ciku pula berkata jika Chou diletakkan di Gold Lane pastinya menyukarkan permainannya sebagai WanWan namun sebaliknya, Onic meletakkan Yve.
Hazim juga menambah, pemain Onic keliru dengan draft yang dibawakan oleh Todak.
“Mereka cuba balas dengan Yve tapi kami memilih WanWan sekali gus mengejutkan mereka,” katanya.
Ciku dan Zikry (Moon) juga memuji gameplay dimainkan Sanz kerana dia antara pemain yang sentiasa optimis walaupun tertinggal di belakang.

View this post on Instagram

A post shared by MyGameOn (@mygameondotmy)

Mari kita imbas kembali perlawanan dengan menonton video di bawah:

View this post on Instagram

A post shared by MyGameOn (@mygameondotmy)

Hari ini adalah perlawanan Best of 1 yang mana ia menyaksikan wakil Malaysia, Todak berentap lawan Onic ID dan PH serta wakil Brazil, Keyd Stars.
Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket.
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: MOONTON Games


Wakil Malaysia, Todak menunjukkan dominasi di peringkat kumpulan kejohanan dunia Mobile Legends, M3 yang dilangsungkan hari ini.
Mereka berjaya menewaskan wakil Brazil, Vivo Keyd namun tewas di tangan Onic PH sebentar tadi.
Dengan draft yang menarik seperti Alucard dan Gloo, mereka tidak memberikan Onic mengatur strategi dengan berkesan. Malah, pemilihan Faramis untuk counter lineup Todak juga kurang berkesan pada mulanya.
Tapi Onic berjaya kembali kuat apabila Beatrix dan Natan sangat kuat di minit akhir. Esmeralda juga memberikan gangguan kepada pasukan Todak.
Hari ini adalah perlawanan Best of 1 yang mana ia menyaksikan wakil Malaysia, Todak berentap lawan Onic ID dan PH serta wakil Brazil, Keyd Stars.
Peringkat kumpulan akan diadakan bermula 6 Disember hingga 9 Disember ini. Dua pasukan dengan kemenangan terbanyak akan mara ke upper bracket dan dua tercorot ke lower bracket.
Walaupun tiada penyingkiran di peringkat kumpulan, penting untuk skuad Malaysia kumpul kemenangan untuk ke upper bracket.
M3 dilangsungkan di Pusat Konvesyen dan Pameran Suntec, Singapura pada 6 Disember hingga 19 Disember ini.
Ia mengumpulkan 16 pasukan MLBB terbaik dunia bertarung merebut hadiah terkumpul AS$800,000 (RM3.3 juta).
Foto: MOONTON Games


Permainan terakhir di hari kedua peringkat playoff kejohanan dunia MLBB, M3 menyaksikan wakil Malaysia, Todak bertemu dengan RRQ Hoshi yang mana mereka tewas 3-1 sekali gus jatuh ke lower bracket.
Pasukan Todak mengalami kesukaran di perlawanan pertama dan kedua. Mereka diasak dengan penggunaan Ling dan Paquito yang memberikan tekanan yang tinggi kepada pasukan Todak.
Di perlawanan ketiga, Todak sekali lagi membenarkan RRQ Hoshi untuk menggunakan combo Angela dan Ling. Mereka percaya dengan adanya Estes, pasti keadaan akan berubah kali ini.
Todak berjaya menyekat kemaraan pasukan RRQ Hoshi untuk menggunakan combo mereka, Estes sering menyelamatkan keadaan. Namun begitu Todak mula mengalami kesukaran selepas Xinnn berjaya mendapatkan stack yang diperlukan menggunakan Aldous.
RRQ Hoshi terus mengasak Todak dan menumbangkan satu demi satu ahli pasukan Todak. Kesilapan Todak pada minit ke-15 menyebabkan RRQ Hoshi mendapatkan dua inhibitor turret. RRQ Hoshi kemudian menamatkan permainan dengan bantuan Luminous Lord pada minit ke-22.
Di perlawanan keempat, Todak sekali lagi tidak ban Ling sebaliknya memberikan RRQ pick yang menarik iaitu Yve dan Lancelot sementara mereka berjaya dapatkan Mathilda dan Pharsa serta Yu Zhong.
Todak juga menggunakan Miya, satu hero yang tak pernah digunakan sebelum ini bersama Benedetta dimainkan 4Meyz.
Namun, ia tidak berjaya kerana 4Meyz tidak menyinar sebagai Benedetta dan banyak kali ahli pasukan Todak mati sebelum Lord muncul.
Mereka akan bertemu pemenang antara Red Canids dan SeeYouSoon.
Foto: MOONTON Games


Kejohanan dunia M4 akan dijalankan pada 1 Januari 2023 dan sudah tentu ia menampilkan pasukan Mobile Legends terbaik dari setiap negara.
Para peminat Mobile Legends tertanya-tanya negara manakah yang akan menjadi tuan rumah untuk kejohanan dunia itu.
Menerusi sebuah hantaran Instagram emak_moba, terlihat sebuah artikel daripada Esports Charts yang mengatakan kejohanan berprestij M4 akan diadakan di Indonesia.

View this post on Instagram

A post shared by Game MLBB Mobile Legends ML (@emak_moba)

Kita dapat lihat dimana pada artikel yang pertama, ia menyebut bahawa yang Indonesia akan menjadi tuan rumah. Tetapi artikel yang kedua, menunjukkan bahawa potongan ayat itu sudah dibuang.
Boleh jadi maklumat yang diperolehi oleh Esports Charts itu adalah betul dan boleh jadi juga maklumat itu salah.
Apa pendapat anda?


Pasukan Malaysia, Todak terpaksa akur ke pusingan lower bracket kejohanan dunia MLBB, M4 selepas ditewaskan musuh tradisi dan juga tuan rumah, RRQ Hoshi dengan skor 3-0.
Kemenangan itu juga bermakna Todak belum lagi boleh keluar dari kemarau kekalahan yang melanda mereka apabila bertembung RRQ.
Pada perlawanan pertama, Todak gagal untuk mematahkan strategi RRQ yang suka gank dan ini memberikan kelebihan kepada skuad Indonesia. Pada akhir permainan, pemain Todak semuanya tewas dan RRQ menang game pertama.
Pada perlawanan kedua, Todak mendapat First Blood dan Turtle untuk kelebihan sementara. Dalam perlawanan hampir 30 minit ini, RRQ menghukum Todak yang berpecah. Pada perlawanan akhir, Todak hanya mampu menahan sebelum ‘perisai’ mereka ditembusi skuad tuan rumah itu.

View this post on Instagram

A post shared by MPL Malaysia (@mplmy.official)

RRQ akan berjumpa Blacklist International seterusnya.
Pasukan Brazil pula seperti sukar menemui rentak pada perlawanan ke atas Blacklist kerana penyandang trofi itu sangat bijak mengatur draft dan strategi.
Namun, skor 3-1 bermakna Akira memberikan saingan juga kepada Filipina.

View this post on Instagram

A post shared by MLBB Esports Official Account (@mlbbesports_official)

Hari Kedua Playoffs M4 mencatatkan 2.2 juta tontonan serentak dan 600,000 secara purata.
Esok adalah pusingan lower bracket (penyingkiran).
Foto: MOONTON Games


Kejohanan dunia Mobile Legends, M5 akan dianjurkan di Filipina pada Disember ini.
Ia diumumkan dalam satu pengumuman sebelum Grand Final antara dua pasukan Filipina, ECHO PH dan Blacklist International.

@mygameondotmy Kejohanan M5 diumumkan dan di adakan di Filipina! #daretobegreat #mlbbm4 #m4 #kakigaming #mobilelegends #fyp #mygameon ♬ Dare to be great – Candice Pillay

Presiden Jawatankuasa Olimpik Filipina Abraham “Bambol” Tolentino juga berucap tadi mengatakan mereka sangat gembira untuk hos kejohanan dunia itu di Filipina.
“Kami sangat mengalu-alukan anda semua di Filipina bagi menikmati kejohanan dunia ini nanti,” katanya.
Rekod kejohanan dunia siri M yang lalu:
M1 – Axiata Arena, Bukit Jalil, Kuala Lumpur, Malaysia
M2 – Shangri-LA Hotel, Singapura
M3 – Pusat Pameran dan Konvensyen Suntec, Singapura
M4 – Tennis Indoor Senayan, Jakarta, Indonesia
M5 – Filipina


Baru-baru ini, dua individu yang dikenali dalam e-sukan MLBB, Syed Fitri Abharshah (Sunfrost) dan Fikri Aiman Mohd Khidzir (Rain) menyertai MAB Esports.
Difahamkan, MAB Esports tidak sempat ke Liga Profesional (MPL MY) musim ke-11 namun kata Sunfrost, mereka punya perancangan tersendiri menuju ke musim seterusnya.
“Matlamat utama kami adalah membina sebuah pasukan yang kukuh dan stabil daripada kesemua aspek. Pemain, pasukan pelatih mahupun pihak pengurusan sehingga mampu menjadi pencabar pasukan-pasukan ternama di dalam arena MLBB Malaysia ini.
“Sebagai sasaran jangka panjang, kami mensasarkan kepada peringkat antarabangsa. Namun disebabkan kami tidak sempat menyertai MPL MY S11, kami akan cuba mendominasi peringkat separa professional terlebih dahulu.
“Jikalau berpeluang bersaing dengan pasukan professional pastinya kami cukup gembira untuk membuktikan sesuatu,” katanya ketika dihubungi MyGameOn.
Katanya lagi, bagi perancangan masa pendek, mereka cuba cari barisan pemain terbaik. Pemilihan dibuat secara merit keatas beberapa calon berpengalaman.
“Bagi fasa seterusnya, kami akan melakukan ‘scouting’ secara lebih terbuka untuk melihat bakat-bakat baharu dalam negara, memandangkan ramai yang mengatakan kita sudahpun mula ketandusan pemain berkualiti.
“Disamping itu, kami akan cuba menggengam pertandingan di Tier 2 ini sehingga ke kelayakan musim 12 nanti. Sekiranya kelayakan Sukan SEA dibuat sama seperti sebelum ini, pasti kami akan turut menyertainya kerana menjadi wakil Malaysia sememangnya sasaran utama MAB,” katanya.

@mabesports dalam banyak-banyak hero dekat Mobile Legends, Hero apa paling korang tak suka pakai? 🤔 #mabesports #maluapabosskuu #bringiton #mobilelegends #daretobegreat #fyp ♬ original sound – MAB ESPORTS

Bercerita mengenai peranannya, kata Sunfrost, dia akan menjadi penganalisis buat pasukan itu.
“Peranan khusus saya selaku penganalisis untuk MAB adalah merekodkan dan menyediakan seberapa banyak informasi yang boleh digunakan oleh jurulatih (Rain), baik didalam mahupun di luar permainan.
“Malah, saya akan membantu para pemain memahami permainan secara lebih terperinci,” katanya.


Pasukan MAB Esports adalah salah satu pencabar baru di arena kompetitif MPL MY. Mereka mula bermain di MPL MY musim ke-9 selepas memenangi pusingan kelayakan.
Namun begitu, nasib mereka tidak begitu baik apabila gagal untuk mendapatkan slot ke playoff dan menyebabkan mereka tidak layak untuk mengunci slot di musim ke-10.
Kini, sejurus sahaja tamat peringkat kelayakan musim ke-10. Pasukan MAB Esports memutuskan untuk membubarkan divisi MLBB mereka selepas tewas di tangan Team Haq di peringkat kelayakan.
Pengumuman itu dibuat di dalam sebuah hantaran di akaun rasmi Instagram mereka.

View this post on Instagram

A post shared by MAB ESPORTS (@mab_esports)

Adakah kita akan melihat MAB Esports bangkit semula untuk musim hadapan nanti? Kita bakal saksikan.
Selamat maju jaya diucapkan kepada pasukan MAB Esports, semoga mereka akan kembali pada musim hadapan.
Sumber dan foto: MAB Esports


Selepas slot pasukan Mikey ditarik balik pada Jumaat kerana faktor menipu dalam perlawanan, akhirnya pusingan kelayakan MPL MY S9 diadakan kembali antara Team Lemah lawan MAB Esports.
Nyata, perlawanan ini berpihak kepada MAB Esports dengan kemenangan skor 2-0.

View this post on Instagram

A post shared by MyGameOn (@mygameondotmy)

Ini bermakna secara teknikalnya, Orange Esports perlu mencari ahli-ahli baru kerana kolaborasi mereka bersama MAB Esports tidak lagi relevan atas kemenangan untuk slot ini.
Namun, kita harus menantikan pengumuman rasmi daripada Orange dan MPL MY terlebih dulu. Sementara itu, tahniah diucapkan kepada MAB Esports!
MPL MY S9 akan bermula pada 18 Februari ini, mengumpulkan 10 pasukan bertanding merebut hadiah terkumpul AS$100,000 (RM418,000).
Foto: MAB Esports


Selepas mengumumkan pembubaran roster MLBB tak lama dulu, kini MAB Esports mengumumkan open transfer bagi kesemua pemain itu.

View this post on Instagram

A post shared by MAB ESPORTS (@mab_esports)

Ini bermakna pemain-pemain ini boleh memasuki pasukan lain melalui urusan pemindahan berbayar mengikut kadar dipersetujui kedua belah pihak.
MAB mempunyai beberapa pemain berbakat antaranya D’Ace, Eavy yang juga bekas pemain Suhaz Esports. Jadi tidak hairanlah pemindahan ini dilakukan.
Pasukan ini sebelum ini gagal ke MPL MY S10 selepas tewas di semi final kelayakan berdepan Team Haq.


Pasukan MAB Esports nampaknya terpaksa akur dengan kedudukan lapan teratas di pusingan kelayakan Liga Profesional Mobile Legends (MPL) MY musim kesepuluh.
Mereka hampir namun tidak berjaya untuk dapatkan slot ke musim liga.
MAB baru saja menerima kemasukan dua bekas pemain Suhaz iaitu D’Ace dan Eavy. Malah, mereka juga mendapatkan khidmat jurulatih Rebellion Genflix iaitu Lexuzz.

View this post on Instagram

A post shared by Abang MLBB (@abang_mlbb)

Mengikut dari posting @abang_mlbb dan keputusan bracket Challonge, MAB Esports tewas 0-2 lawan Team Haq.
Kini, penstriman langsung bagi Team Haq lawan Pasukan Rahasia kini bermula dan boleh ditonton di page rasmi pengulas MPL MY, Syed Adeen, Sunfrost dan Artha.
MAB Esports sebelum ini layak ke musim liga MPL MY S9 namun prestasi mereka kurang memberangsangkan menyebabkan mereka tidak mendapat jemputan ke musim kesepuluh.


Organisasi e-sukan, MAB Esports mengumumkan kemasukan jurulatih baharu, Fikry Amir atau Jerong menggantikan Shahril Anuar Abdul Rashid (Nenas) dalam persediaan menghadapi minggu keempat dan seterusnya bagi Liga Profesional MLBB (MPL) MY S9.
Jerong pernah menjadi jurulatih Team Lemah dan On Air Esports (MWI).

View this post on Instagram

A post shared by MAB ESPORTS (@mab_esports)

Mereka turut mengumumkan kehadiran pemain Jungler baharu, Zuto yang pernah menyertai Team Bonito sebelum ini. Pastinya kehadiran Zuto akan memberikan MAB strategi baru kelak yang akan mengejutkan pasukan lain.

View this post on Instagram

A post shared by MAB ESPORTS (@mab_esports)

Setakat minggu ketika MPL MY S9, MAB Esports memperoleh tempat kedua namun mereka tidak boleh terlalu selesa kerana Suhaz Esports belum memainkan baki dua perlawanan dan Homebois juga sedang mengejar dari belakang dengan 100% kadar kemenangan.

View this post on Instagram

A post shared by MPL Malaysia (@mplmy.official)

Minggu keempat menyaksikan jendela perpindahan pemain kini dibuka dan setiap pasukan bebas mengambil pemain baru dan menukar roster yang ada.
MPL MY S9 diadakan di EBN Esports City di Quill City Mall, Kuala Lumpur, mengumpulkan 10 pasukan bertanding.
Tiket sudah pun boleh dibeli di laman web ini.


Menerusi sebuah hantaran video di Youtube Farr Channel, ahli pasukan Yoodo Alliance 4 Rivals, Sahrul Daulay Jailani atau lebih dikenali sebagai Pemburu mengatakan di dalam sebuah siaran langsung PUBG LODI bahawa kemahiran pasukan Filipina bermain dalam liga itu seperti anak-anaknya.
“Pada pendapat saya, pasukan dari Filipina bermain seperti anak-anak saya” katanya apabila ditanya oleh J Hunter berkaitan pertama kali bermain bersama pasukan dari Filipina.

Umumnya kita mengetahui bahawa pasukan dari Filipina yang dikatakan itu adalah pasukan KHI Esports.
Sebelum ini, salah seorang pemain KHI Esports, Demigod, pernah membuat kontroversi dengan cara memfitnah Axis Jumper melakukan stream snipe di scrim SSS.
Selain itu, KHI Esports mendapat tempat yang corot iaitu kedudukan ke-19 dengan bonus 19 mata di PMPL MYSGPH musim kelima.
KHI Esports sudah membubarkan pasukan PUBG Mobile mereka disebabkan tidak menunjukkan prestasi yang baik pada PMPL MY/SG/PH musim kelima.
Sumber Video: Farr Channel


Aamon sudah keluar di Mobile Legends dan ramai kini menghadapai masalah untuk berlawan denganya.
Ini sebenarnya normal untuk semua hero baru tetapi Aamon memberi masalah seperti menjadi antara hero yang sangat bagus digunakan ketika war atau mengejar musuh.

Aamon mempunyai burst yang baik dan juga mobility yang membuat pihak lawan terganggu dengan posisinya.

Tetapi, semua hero pasti mempunyai kelemahan terutamanya terhadap beberapa hero tank.
Ditambah pula pemain perlu mempunyai map awareness baik dan juga permainan makro yang baik untuk menggunakan Aamon.
Lima hero terbaik untuk mengalahkan Aamon:
1.Ruby

Salah satu Fighter yang boleh menjadi counter baik berlawan Aamon ialah Ruby.
Ruby mempunyai banyak crowd control (CC) di dalam Mobile Legends.
Dengan skill Be Good dan Don’t Run, Ruby mampu mengalahkan Aamon dengan crowd control yang ada.
2. Chou

Chou sudah banyak menjadi counter untuk beberapa hero lain di dalam Mobile Legends.
Sama seperti Ruby, Chou mempunyai CC yang kuat boleh membuat pihak musuh tidak bergerak.
Dengan menggunakan Jeet Kune Do dan The Way of Dragon, dua skill ini membuat Aamon tidak dapat lari dari Chou.
Apabila Aamon diserang dengan Ultimate Chow, Aamon tidak akan berpeluang langsung untuk melakukan serangan balas.
3. Eudora

Eudora mungkin menjadi sasaran mudah untuk Aamon.
Tetapi Eudora yang sentiasa mengambil tahu pasal situasi dalam peta pasti dapat mengalahkan Aamon dengan cepat.
Kombo mudah Eudora dengan burst damage yang tinggi sudah cukup untuk mengalahkan Aamon.
4. Lancelot

Aamon adalah assassin jadi jumlah nyawanya adalah rendah dan mudah untuk dikalahkan oleh Lancelot.
Lancelot mempunyai skill untuk mengelak kuasa Aamon dan kombo yang digunakan mudah untuk mengalahkan Aamon.
5. Franco

Tank yang mampu untuk counter Aamon ialah tank yang mampu untuk menghentikan pergerakan mana-mana hero.
Menggunakan skill Bloody Hunt, Aamon tidak dapat bergerak untuk 1.8 saat. Itu adalah masa yang sudah cukup untuk mengalahkan Aamon dengan bantuan rakan sepasukan yang lain.
Jadi inilah lima hero yang sesuai untuk menjadi counter Aamon jadi selepas ini anda boleh melawannya dengan tenang.


Paquito menghantui perlawanan ranked Mobile Legends dan masih menjadi S tier tidak kira perlawanan kompetitif atau kasual.
Keupayaan Paquito yang mampu bertahan di lane ditambah dengan mobiliti dan damage yang besar membuat hero ini sangat kuat.

Paquito pada awalnya menjadi hero yang wajib dikenakan ban. Jom kita lihat 3 hero yang boleh counter Paquito:
Hylos

Hylos dapat menjadi counter untuk Paquito tetapi perlu menjadi Hylos EXP lane.
Dipelopori oleh Butsss dari ONIC Esports, beliau menggunakan Hylos EXP lane untuk mengalahkan Paquito di MPL ID Musim Kelapan.
Hylos mampu membuat banyak damage magikal yang berterusan dan berkemampuan untuk stun Paquito dan menggagalkan kombonya.
Paquito juga akan menghadapi masalah apabila cooldown kombonya terganggu. Jadi Hylos mampu untuk mengalahkan Paquito jika tahu caranya.
Bane

Bane menjadi salah satu hero yang sangat popular untuk patch kali ini. Keupayaan Bane yang begitu serba boleh mampu untuk mengumpan Paquito.
Ditambah dengan healing, mobiliti pantas dan damage yang sangat besar dari semua skill sesuai untuk menjadi counter hero jarak dekat seperti Paquito.
Esmeralda

Esmeralda juga mampu untuk mengalahkan Paquito dengan kemapuannya untuk melompat ke belakang pihak lawan dan berlawan satu lawan satu dengan hero melee.
Malah, Esmeralda mampu untuk berlawan dengan Paquito tanpa pertolongan hero lain.
Esmeralda mampu untuk menyerap Shield dari skill 1 Paquito dan mampu berlawan secara jarak dekat dengannya tanpa kehilangan HP yang banyak.
Sumber rujukan: ONE Esports


Valentina adalah hero baru yang dilancarkan di Mobile Legends dan ramai sangat teruja dengan ultimatenya yang boleh meniru ultimate hero lain.
Pastinya ia menjadi game changer apabila digunakan dengan betul.
Disebabkan hero mage ini sedang popular kini, streamer Indonesia, JessNoLimit terus memuat naik video di Youtube bagi memperlihatkan kebolehannya.
Seperti video Youtube berdurasi 12 minit di bawah, Jess mengambil skill kedua terlebih dulu untuk melakukan poking yang berkesan di midlane. Kuasa ini digabungkan lagi dengan pasif Primal Force yang memberikan 30 EXP menyebabkan Valentina naik level dengan pantas.
Malah, jika sudah mendapat sekurang-kurangnya dua item, Valentina sangat digeruni kerana damage poking yang tinggi.

Flame Shot atau Flicker adalah pilihan untuk digunakan bagi hero ini. Jika anda berhadapan ramai hero yang boleh menangkap, pastikan Flicker diambil. Flame Shot pula sesuai jika anda selesa dengan hero pasukan anda yang boleh menahan damage dari depan. Anda tidak perlu risau untuk lari kerana adanya mereka menadah damage.
Bagi bantuan build untuk pemain baru, JessNoLimit menekankan item yang boleh memberikan kesan Magical Damage tertinggi.

Arcane Boots
Enchanted Talisman
Fleeting Time
Holy Crystal
Divine Glaive
Blood Wings

Item Fleeting Time sangat penting kerana Valentina boleh memanfaatkan ultinya berulang kali. Blood Wings pula adalah item terakhir yang boleh memberikan perisai cukup untuk menahan damage.


Among Us dan Fall Guys antara permainan yang sangat menyeronokkan dan membuatkan semua pemain terhibur bersama rakan-rakan.
Penghibur penstriman langsung popular, Shroud mengatakan Among Us adalah menghiburkan jika dimainkan dengan pemain yang betul. Pandemik menyebabkan permaiann ini dimainkan ramai gamers di serata dunia.
Baru-baru ini, Shroud dalam satu video menunjukkan kebijaksanaannya menipu kawan-kawannya.
Sebagai imposter, amat penting untuk tak ditangkap dan ketika sesi undian, pemain imposter ini perlu pandai meyakinkan dia tidak bersalah membunuh.
Shroud bermain dengan begitu baik, menunjukkan dirinya tidak bersalah dan pada masa sama membunuh krew kapal beberapa kali.
Lihat video lebih lanjut di bawah.

Pada masa kini, Among Us adalah adalah permainan yang paling banyak ditonton di Twitch. Sebagai contoh, ketika artikel ini ditulis, seramai 420 ribu pengguna Twitch sedang menonton streamers bermain permainan itu.
Ikuti kami di Facebook, Twitter dan Instagram. Saksikan kami di YouTube.


Hero assassin adalah salah satu tonggak utama di dalam permainan peranti mudah alih Mobile Legends.
Mereka memainkan peranan penting dalam memastikan pasukan mereka memenangi lane. Hal ini kerana mereka akan melakukan rotasi untuk menumbangkan musuh serta mendapatkan objektif iaitu Turtle dan Lithowanderer.
Untuk mereka yang baru mula belajar bermain hero assassin, hero ini sesuai digunakan sebagai jungler.
Mereka memerlukan purple dan orange buff untuk meningkatkan kekuatan abiliti dan skill. Penulis ingin berkongsi tiga hero yang sangat popular di kalangan assassin. Mereka adalah:
HAYABUSA

Hayabusa seperti yang kita maklum adalah seorang ninja yang mampu bergerak di dalam peta dalam sekelip mata.
Skill Ninjutsu: Quad Shadow membantu Haya untuk farming dengan cepat serta menyelamatkan dirinya dari ditumbangkan oleh musuh.
Selain itu, dengan bantuan dari skill Ninjutsu: Phantom Shuriken dan juga Ninjutsu: Trace of Shadow, dia mampu memberikan burst damage yang tinggi kepada musuh.
Kebanyakan pemain akan menggunakan skill Ninjutsu: Quad Shadow terlebih dahulu ke arah musuh dan menyerang menggunakan normal hit dan terus melancarkan Ougi: Shadow Kill untuk menamatkan riwayat musuh.
Jika anda bermain Hayabusa, pastikan anda melakukan farming terlebih dahulu. Elakkan dari terlalu rakus untuk melakukan ganking ke arah musuh yang anda tidak pasti untuk mendapatkan kill.
Ini kerana ia akan memperlahankan anda untuk mendapatkan barang core seperti War Axe dan Endless Battle. Hayabusa tanpa barang core tidak begitu menakutkan dan mudah sahaja musuh untuk menjatuhkannya.
LANCELOT

Hero ini memerlukan kemahiran dan ketangkasan tangan anda menekan skill di waktu yang tepat.
Lancelot mempunyai damage yang sangat tinggi di awal permainan. Power spike yang dimiliki Lancelot akan bertahan sehingga ke mid game. Oleh kerana itu, dia memerlukan seorang lagi damage dealer yang akan membantunya di fasa late game.
Lancelot boleh melakukan farming dengan kadar yang pantas dengan penggunaan skill Puncture dan Thorned Rose.
Puncture boleh digunakan untuk bergerak pantas di dalam peta sementara Thorned Rose dan Phantom Execution digunakan untuk menumbangkan musuh.
War Axe adalah item yang sangat sesuai untuk permulaan permainan kerana ia akan membantu Lancelot untuk bergerak lebih pantas dan mempunyai damage yang tinggi.
Ditambah dengan Blade of Despair dan Endless Battle, Lancelot mampu untuk melakukan tugas menghancurkan pertahanan belakang pasukan musuh.
LING

Hero yang terakhir di dalam carta adalah Ling. Ling menjadi popular semenjak dimasukkan ke dalam Land of Dawn.
Skill pertama Ling iaitu Finch Poise mampu menjadikannya hero yang sangat pantas bergerak di dalam peta dan juga digunakan untuk melarikan diri di dalam musuh.
Kebiasaannya, Finch Poise digunakan bersama Defiant Sword untuk melakukan burst damage ke arah musuh.
Selain itu, kombo ini juga digunakan untuk memberikan serangan hendap terhadap musuh yang sedang melakukan farming.
Jika mereka tidak memerhatikan anda di dalam peta, pasti akan mudah menjadi mangsa serangan hendap dari Ling.
Seperti Hayabusa, Ling juga memerlukan barang core untuk menjadi jungler yang kuat. Anda harus memberikan fokus 100% untuk melakukan farming dan elakkan pergaduhan di minit awal permainan sementara anda mengumpul gold untuk membeli War Axe.
Jika digunakan dengan betul, Ling mampu menjadi assassin yang sangat berbahaya dan licik.
Jika anda masih belum mencuba hero-hero ini, sila lihat video tutorial di atas untuk mempelajari serba sedikit mekanik mereka.
Tiga hero ini mampu membawa anda ke rank yang lebih tinggi jika anda sudah mampu menggunakannya dengan betul.


Pada Disember lalu, Blacklist International sepakat memilih Estes sebagai hero yang akan menerima skin kerana memenangi kejohanan dunia Mobile Legends, M3. Skin itu seterusnya akan bertemakan organisasi dari Filipina itu.
Baru-baru ini, tertiris model untuk skin Estes itu.

Seperti yang anda lihat di video di atas, skin Estes M3 ini mempunyai persalinan yang bertemakan warna hitam putih dicampur kuning sekali gus mencerminkan tema Blacklist dan juga warna-warna M3.
Dinamakan Estes Blacklist International, skin ini akan menjadi yang ketiga selepas skin EVOS Legends Harith (M1) dan Lancelot Bren Esports (M2) dikeluarkan.
Buat masa ini, masih belum ada efek dan visual ditunjukkan untuk skin ini.


Apex Legends musim ke-11, Escape, bakal berakhir tidak lama lagi dalam beberapa minggu. Musim ini akan tamat pada 7th Febuari dan bakal digantikan dengan musim ke-12 Apex Legends iaitu, Defiance.
Musim ini juga akan memperkenalkan watak baru yang pernah dilihat dalam treler sebelum ini iaitu Mad Maggie.

Margaret “Mad Maggie” Kohere berasal dari dunia Salvo yang dilanda konflik, di mana beliau dibesarkan bersama watak Fuse, pakar letupan yang diperkenalkan pada musim 8. Beliau berjuang dalam pemberontakan Salvo menentang Syndicate, yang menjanjikan keamanan untuk Salvo jika ia menyertai pakatan itu.
Namun, Mad Maggie dihukum mati dengan menyertai Apex Games, iaitu permainan disertai yang watak-watak Apex Legends, atas jenayah-jenayah yang pernah dilakukan olehnya sebelum ini.
Apex Legends musim ke-12, Defiance, akan bermula pada 8 Februari dengan berakhirnya musim 11 di syurga tropika bernama Escape.
Pemain juga akan disajikan video treler musim ke-12 pada 27 Januari ini. Jadi, nantikan kupasan video treler itu dalam beberapa hari lagi.
Sumber rujukan: YouTube


Walaupun terdapat ura-ura menyatakan Madden 22 akan dihentikan, tetapi pihak EA masih merancang untuk melancarkan dua lagi kemaskini buat permainan itu.
Menurut kenyataan EA kepada IGN, “Kami tidak gemar untuk komen tentang khabar angin atau spekulasi, bagaimanapun, kami komited untuk terus memperbaiki mod francais ini sebagai sebahagian daripada servis langsung Madden NFL 22 dan seterusnya.
“Ini termasuk dua kemaskini francais yang akan kami lancarkan di dalam Madden NFL 22 akan datang. Kami akan nyatakan perincian mengenai kemaskini tahun baru nanti,” kata mereka.

Kenyataan ini dikeluarkan selepas terdapat laporan daripada Sports Gamers Online yang menyatakan EA akan membatalkan kemaskini tambahan buat mod tambahan francais Madden 22.
Buat masa ini EA masih belum sertakan sebarang perincian tambahan. Tetapi, penambahbaikan tambahan akan dilancarkan pada suatu masa, tahun depan.
Kemaskini mungkin termasuk penambahbaikan penempatan semula francais yang dijanjikan dalam peta jalan asal untuk Madden 22. Jangkakan butiran lanjut pada 2022.
Madden NFL 22 kini tersedia untuk PS4, PS5, Xbox One, Xbox Series X|S dan PC.
Artikel ini diterjemah dan disunting daripada IGN SEA.


Selepas menewaskan Brunei dengan skor 2-0, Malaysia gagal membawa rentak yang sama ketika menentang Kemboja dan tewas dengan skor 2-1.
Madness Esports yang mewakili Malaysia berjumpa dengan Burn X Flash yang mewakili Kemboja di kelayakan kejohanan International Esports Federation (IESF) zon Asia Tenggara.
Pada perlawanan pertama, Wan Wan yang dimainkan Fury mengganas selepas berjaya mencatat 12 Kill tanpa kematian.
Malaysia gagal mengekang barisan hero yang keras seperti Fredrinn, Yu Zhong dan Franco.
Pada perlawanan kedua, pasukan Malaysia bangkit dan berjaya menyamakan kedudukan selepas bermain selama 20 minit.
Karrie dan Diggie yang digunakan Xavvsz dan Mali berjaya menunjukkan persembahan yang baik dan menutup Fury yang bermain Melissa.
Namun pada perlawanan penentuan, strategi yang sering digunakan Madness Esport iaitu Baxia jungle gagal membawa kemenangan untuk skuad negara.
Kali ini, pilihan Kemboja yang menggunakan Karrie dan berjaya mengalahkan draft yang mempunyai tiga hero kebal iaitu Baxia, Martis dan Lolita.
Dengan kemenangan tersebut, Kemboja akan mengiringi Filipina ke kelayakan Kejohanan IESF zon Asia + Oceania.


Sebelum ini, Team Secret mengacah Madtoi akan terbang ke suatu tempat akan tetapi tidak didedahkan destinasinya.
Ramai berspekulasi bahawa Madtoi akan datang ke Malaysia untuk bergabung bersama pasukannya.
Kini, Team Secret mengumumkan bahawa Madtoi akan ke Malaysia untuk bertanding di dalam PMPL Spring 2022.

View this post on Instagram

A post shared by Team Secret (@teamsecret)

Adakah kehadiran Madtoi ke Malaysia akan memudahkan komunikasi di antara pasukan Team Secret dan meningkatkan mutu permainan mereka? Kita bakal saksikan.
Sumber: Team Secret


Team Secret adalah nama yang tidak asing lagi di dalam dunia kompetitif PUBG Mobile, mereka dibarisi oleh pemain dari tanah air yang cukup berbakat.
Mereka baru sahaja mengacah Madtoi akan pergi ke suatu tempat yang tidak diketahui. Menurut netizen, ramai di antara mereka berkata Madtoi akan datang ke Malaysia.

View this post on Instagram

A post shared by Team Secret (@teamsecret)

Kemanakah hala tuju Madtoi itu? Adakah dia akan datang ke Malaysia untuk bermain bersama ahli pasukan yang lain, memandangkan sempadan negara akan dibuka pada 1 April?
Jaguh dari Thailand ini pernah memenangi PMPL sebanyak tiga kali sepanjang kariernya bersama Team Secret.
Sumber: Team Secret


Mafia: Trilogy diumumkan oleh 2K Games pada minggu lepas, menjanjikan versi lengkap ketiga-tiga judul dalam siri permainan video Mafia. Mafia II: Definitive Edition dan Mafia III: Definitive Edition telah tiba di PC (Steam), PlayStation 4 (PS4), dan Xbox One.
Tidak sama seperti Mafia: Definitive Edition yang akan tiba pada 28 Ogos 2020, Mafia II: Definitive Edition hanyalah sebuah remaster dan bukan remake.

Mafia II: Definitive Edition kini boleh dibeli untuk PC di Steam pada harga RM96.00 dan ia dijual pada harga RM129.00 di PlayStation Store.
Ikuti kami di Facebook dan Instagram.
Saksikan kami di YouTube.


Mafia III pada asalnya dilancarkan pada tahun 2016 dan empat tahun kemudian, penerbitnya 2K Games telah melancarkan Mafia III: Definitive Edition di PC, PlayStation 4 (PS4), dan Xbox One.
Malangnya, Mafia III: Definitive Editi0n tidak menerima penambahbaikan grafik dan audio seperti Mafia: Definitive Edition dan Mafia II: Definitive Edition. Ia hanya mengandungi kesemua kandungan tambahan yang pernah dilancarkan untuk judul tersebut.

Anda boleh membeli Mafia III: Definitive Edition untuk PC melalui Steam pada harga RM96 dan ia boleh dibeli untuk PS4 di PlayStation Store pada harga RM129.
Ikuti kami di Facebook dan Instagram.
Saksikan kami di YouTube.


Siri permainan Mafia tidak begitu popular apabila dibandingkan dengan siri permainan dunia terbuka lain seperti Grand Theft Auto dan Saints Row tetapi ia tetap mempunyai kumpulan peminat yang aktif. Kini mereka mendapat berita yang menggembirakan.
2K Games telah mengumumkan Mafia: Trilogy. Nampaknya, ia merupakan sebuah koleksi remaster untuk tiga judul utama siri tersebut iaitu Mafia, Mafia II, dan Mafia III.

Pada waktu ini, penerbit tersebut masih belum mengongsikan apa-apa maklumat tentang trilogi ini. Pengumuman rasmi dan maklumat lanjut judul ini akan dikeluarkan pada 19 Mei 2020. Mengikut waktu Malaysia, pengumuman tersebut akan dibuat tepat pada jam 12AM pada 20 Mei 2020.
Malangnya, maklumat penting seperti tarikh pelancaran Mafia: Trilogy serta beberapa screenshot daripada judul tersebut mungkin telah tertiris akibat kesilapan di Microsoft Store.
Menurut maklumat yang tertiris, trilogi tersebut akan dilancarkan pada 28 Ogos 2020 di PC, PlayStation 4 (PS4), dan Xbox One. Berikut adalah screenshot yang dimuat naik di laman Microsoft Store Mafia: Trilogy yang kini telah dipadamkan:

Sumber: VG24/7
Ikuti kami di Facebook dan Instagram.
Saksikan kami di YouTube.


MAGGI® Malaysia dan ESL meneruskan kolaborasi mereka untuk membangunkan e-sukan di Malaysia dengan menyediakan peluang kepada pemain game berentap dalam kejohanan e-sukan MAGGI® HOT CUP® Community Tournament Season 2.
Kejohanan komuniti ini menyediakan keseluruhan RM6,000 dan 10,000 Diamonds MLBB. Paling menarik, empat kejohanan diadakan sepanjang Oktober ini memberi peluang kepada juara untuk dijemput ke MAGGI® HOT CUP® Charity Influencer Showdown yang disertai oleh Soloz, Moon (Todak), Ai Gaming, Karakuri dan Lin LP.

Kejohanan ini memfokuskan pada peringkat akar umbi dengan memasukkan penyertaan pemain amatur, pemain profesional dan bakat-bakat dalam komuniti MLBB.
Selain itu, sebanyak RM20,000 akan diderma kepada penuntut universiti dan pelajar sekolah yang memerlukan untuk membantu proses pembelajaran dan kemudahan Internet.
“Komuniti e-sukan di Malaysia sentiasa menjadi fokus kami dan kami teruja untuk melanjutkan kolaborasi bersama MAGGI® Malaysia yang berkongsi fokus sama,” kata Caitlin Kang, Pengurus Operasi ESL Malaysia.
“Inisiatif ini sangat bermakna dan di musim kedua ini kami teruskan usaha dengan menghubungkan e-sukan dan juga aktiviti amal,” katanya.
Kejohanan ini akan berlangsung pada 30 September, 7 Oktober, 14 Oktober dan 21 Oktober. Peserta boleh menyertai dengan mendaftar DI SINI.
Saksikan siaran langsung MAGGI® HOT CUP® Charity Influencer Showdown pada 7 dan 8 November 2020 pada jam 12 tengahari di Facebook ESL Malaysia dan juga Youtube.


Magic Legends akan ditutup Oktober ini selepas beberapa bulan sahaja melalui beta terbuka pada hujung Januari lepas. Penutupan ini akan dibuat walaupun masih belum dilancarkan lagi secara rasmi.

Magic Legends gagal untuk menarik perhatian peminat Magic walaupun mendapat penerimaan baik semasa pengumuman.
Namun pemain-pemain Magic Legends dikecewakan dengan masalah prestasi, masalah grinding dan paling memalukan masalah kewangan in-game shop.

Rata-rata pemain di reddit mengatakan permainan video ini tidak menyeronokkan. Musuh dalam permainan ini tidak mampu untuk membuat apa-apa.
Untuk mendapat Experience yang dihalang oleh tutorial yang dipaksa main. Tutorial yang ada pula penuh dengan masalah pemahaman dengan dialog yang tidak boleh dipintas.
Permainan juga dirasakan berulang sehingga pemain akan cepat bosan melakukan benda yang sama.
Dari sudut kewangan pula, permainan ini menggunakan in-game microtransaction yang boleh dikatakan agak tamak.
Semua pemain yang telah membeli apa-apa barang dari in-game shop akan mendapat semula wang mereka.
Magic Legends nyata mempunyai banyak masalah yang boleh dilihat. Perkara ini sudah pasti jarang berlaku apabila permainan video terpaksa ditutup sebelum pelancaran rasmi. Setakat ini kita masih menunggu sebarang informasi baru dari Perfect World.